pythainlp/thai-wiki-dataset-v4 huggingface dataset:
ณีนา รุจิราภรณ์ ล่ำซำ ลิเกิล

ณีนา รุจิราภรณ์ ล่ำซำ ลิเกิล หรือ ณีนา ลีเกิล (เกิด 8 ตุลาคม พ.ศ. 2533) เป็นนักกีฬาขี่ม้าหญิงทีมชาติไทยเชื้อสายอเมริกัน และเป็นนักกีฬาขี่ม้าหญิงคนแรกในประวัติศาสตร์ของทวีปเอเชียที่ผ่านการคัดเลือกเข้าสู่การแข่งขันกีฬาโอลิมปิก ปัจจุบัน ได้รับการอันดับเป็นอันดับที่ 56 ของโลกในกีฬาขี่ม้าในปี ค.ศ. 2011
ประวัติ.
ณีนาเกิดวันที่ 8 ตุลาคม พ.ศ. 2533 ที่โรงพยาบาลสมิติเวช เป็นบุตรสาวของออสติน ลีเกิล นักธุรกิจชาวอเมริกัน กับสมรมิตต์ ล่ำซำ มีพี่ชาย 2 คน ปัจจุบันกำลังศึกษาอยู่ ณ มหาวิทยาลัยสแตนฟอร์ด เธอย้ายตามครอบครัวไปอาศัยที่สหรัฐอเมริกาเมื่ออายุได้เพียง 17 วัน เริ่มขี่ม้าจากความที่รักสัตว์มาตั้งแต่อายุ 5 ขวบ ที่สหรัฐอเมริกา พร้อมกับการได้รับการสนับสนุนจากครอบครัว
ณีนามีผลงานการแข่งขันขี่ม้ามาแล้วมากมายในระดับนานาชาติ ทั้งเหรียญเงินประเภททีม และที่ 4 ประเภทบุคคล เอเชียนเกมส์ 2010 ที่เมืองกวางโจว ประเทศจีน, 2 เหรียญทอง อีเวนติ้งประเภทบุคคล และประเภททีม ซีเกมส์ 2007 ที่พัทยา จังหวัดชลบุรี และได้รับรางวัลประเภทนักกีฬาดาวรุ่งอีกมากมาย เช่น สยามกีฬาอวอร์ด, Young Rider of the Year ปี ค.ศ. 2010 และ ค.ศ. 2011 เป็นต้น
ในกีฬาโอลิมปิก 2012 ที่กรุงลอนดอน สหราชอาณาจักร เป็น 1 ในนักกีฬาไทยที่เข้าร่วมการแข่งขันในครั้งนี้ โดยถือเป็นนักกีฬาขี่ม้าเพียงคนเดียว และเป็น 1 ใน 47 นักกีฬาที่ได้รับเชิญให้ไปร่วมแข่งขันในรายการ Greenwich Olympic Test Event เมื่อเดือนกรกฎาคม ค.ศ. 2011 เพื่อทดสอบสนามที่ใช้แข่งขันจริง ที่กรุงลอนดอน
โดยในการแข่งขันโอลิมปิก ณีนาได้ขี่ม้าชื่อ "บัตส์ ลีออน" จบด้วยอันดับ 41 จากนักกีฬาทั้งหมด 74 คน ไม่ได้รับเหรียญรางวัลใด ๆ ในการขี่ม้าประเภทอีเวนติ้ง บุคคล จากการแข่งขันทั้งหมด 3 วัน รวมคะแนนเสียทั้งหมด 91.90 แต้ม แม้ว่าเธอจะไม่ได้รับเหรียญรางวัลในครั้งดังกล่าว แต่เธอก็ได้สร้างแรงบันดาลใจให้แก่นักกีฬาระดับเยาวชนในการตั้งความฝันสู่การแข่งขัน[[กีฬาโอลิมปิก]]หลายราย ซึ่งหนึ่งในนั้นก็คือ[[เสียงซอ เลิศรัตนชัย]]
อุทกภัยในประเทศไทย พ.ศ. 2538

อุทกภัยในประเทศไทย พ.ศ. 2538 เป็นเหตุการณ์อุทกภัยหรือน้ำท่วมครั้งใหญ่ครั้งหนึ่งที่เกิดในประเทศไทย โดยเหตุการณ์อุทกภัยครั้งนี้เริ่มขึ้นในเดือนสิงหาคม พ.ศ. 2538 เมื่อเกิดพายุหลายลูกพัดกระหน่ำเข้าสู่ประเทศไทย โดยเฉพาะพายุโอลิส เหตุการณ์นี้เกิดขึ้นหลังจากที่นายบรรหาร ศิลปอาชา เข้ารับตำแหน่งนายกรัฐมนตรี และจัดตั้งรัฐบาลได้ไม่ถึงเดือน ก็เกิดฝนตกหนักและน้ำท่วมในส่วนภูมิภาคของประเทศ ตั้งแต่ ภาคใต้, ภาคเหนือ, ภาคตะวันออก, ภาคตะวันออกเฉียงเหนือ และภาคตะวันตก จากนั้นน้ำเหนือได้ไหลลงสู่ภาคกลาง รวมถึงพื้นที่กรุงเทพมหานคร
ผลการสรุปความเสียหาย ปรากฏว่าน้ำท่วมทั้งสิ้น 68 จังหวัด 585 อำเภอ มีผู้ได้รับความเดือดร้อนประมาณ 4,500,000 คน จากทั้งหมด 1,163,871 ครอบครัว เสียชีวิต 260 คน มูลค่าความเสียหายไม่รวมสิ่งสาธารณูปโภคกว่า 6,598 ล้านบาท นับเป็นอุทกภัยที่มีความร้ายแรงมากที่สุดในประเทศไทยที่เกิดขึ้นในรอบ 40 ปี
สำหรับกรุงเทพมหานคร น้ำได้เริ่มท่วมตั้งแต่ต้นเดือนตุลาคม น้ำท่วมขังเป็นเวลาหลายวันติดต่อกัน โดยเฉพาะพื้นที่เขตที่ติดกับแม่น้ำเจ้าพระยา เช่น เขตธนบุรี, เขตบางกอกใหญ่, เขตคลองสาน, เขตบางกอกน้อย, เขตบางพลัด เป็นต้น ส่งผลให้สถานศึกษาต่าง ๆ ต้องเลื่อนการเปิดภาคเรียนออกไป ซึ่งน้ำในแม่น้ำเจ้าพระยามีระดับสูง โดยวัดที่สะพานพระพุทธยอดฟ้า เมื่อวันที่ 27 ตุลาคม มีค่าระดับสูงถึง 2.27 เมตร (รทก.) มากที่สุดเป็นประวัติการณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระราชดำริการแก้ไขปัญหาต่อนายบรรหาร ศิลปอาชา นายกรัฐมนตรี เมื่อวันที่ 10 ตุลาคม โดยเฉพาะการเร่งระบายน้ำออกทะเลได้มากขึ้น, การจัดหาเครื่องสูบน้ำให้เพียงพอ, การขุดลอกคลองที่ตื้นเขินให้ระบายน้ำได้เร็วขึ้น เป็นต้น และก่อให้เกิดโครงการแก้มลิง ขึ้นมาตามพระราชดำริ
เหตุการณ์ค่อย ๆ คลี่คลายเมื่อน้ำได้ลดระดับลงในเดือนพฤศจิกายน รวมระยะเวลากว่า 3 เดือน
สิ่งมีชีวิตเซลล์เดียว

สิ่งมีชีวิตเซลล์เดียว  หมายถึง สิ่งมีชีวิตที่มีขนาดเล็ก ประกอบด้วยเซลล์เพียงเซลล์เดียว ซึ่งมองด้วยตาเปล่าไม่เห็น แต่สามารถศึกษาลักษณะและรูปร่างของสิ่งมีชีวิตเชลล์เดียวได้โดยการใช้กล้องจุลทรรศน์
ลักษณะรูปร่าง.
สิ่งมีชีวิตเซลล์เดียว (Unicellular organism) มีลักษณะที่สำคัญ คือ ทั้งร่างกายจะประกอบด้วยเซลล์เพียงเซลล์เดียว เป็นเซลล์เดี่ยวที่มีนิวเคลียส โดยสารในนิวเคลียสจะกระจายอยู่ทั่วเซลล์ โครงสร้างภายในเป็นแบบง่าย ๆ พบได้ทั้งในน้ำและบนบก ดำรงชีวิตอย่างอิสระ กิจกรรมต่าง ๆ ที่เกี่ยวข้องกับการดำรงชีวิต เช่น การกินอาหาร การย่อยอาหาร การขับถ่าย การสืบพันธุ์ และกิจกรรมอื่น ๆ จะเกิดขึ้นภายในเซลล์เพียงเซลล์เดียว ส่วนมากนิวเคลียสมีเยื่อหุ้ม สามารถดำรงชีวิตตอยู่เป็นอิสระได้ ตัวอย่างเช่น สาหร่ายเซลล์เดียว อะมีบา พารามีเซียม ยูกลีนา ยีสต์ ไดอะตอม เป็นต้น บางชนิดนิวเคลียสไม่มีเยื่อหุ้ม เช่น แบคทีเรีย ดังนั้น DNA (Deoxyibonucleic acid) จะกระจายอยู่ในไซโทพลาซึม ทำให้ไม่มีนิวเคลียสเป็นก้อนเหมือนสิ่งมีชีวิตชนิดอื่น ๆ
มัสซีโม อัมโบรซีนี

มัสซีโม อัมโบรซีนี  เกิดเมื่อวันที่ 29 พฤษภาคม ค.ศ. 1977 ใน แคว้นมาร์เก เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเป็น กัปตันทีม ของ เอซี มิลาน ในลีก เซเรียอา
ดานีเยเล โบเนรา

ดานีเยเล โบเนรา  เกิดเมื่อวันที่ 31 พฤษภาคม ค.ศ. 1981 เป็นอดีตนักฟุตบอลชาวอิตาลี ที่เคยเล่นให้กับสโมสรฟุตบอลบิยาร์เรอัลในลาลิกา ประเทศสเปน ในตำแหน่งกองหลัง
แหล่งข้อมูลอื่น.
พอลิแซ็กคาไรด์

พอลิแซ็กคาไรด์  เป็นโมเลกุลคาร์โบไฮเดรตสายยาวที่ประกอบด้วยหน่วยมอนอเมอร์ซ้ำ ๆ มาเชื่อมต่อกันด้วยพันธะไกลโคซิดิก โครงสร้างมีได้ตั้งแต่เส้นตรงไปจนถึงแตกกิ่งมากมาย พอลิแซ็กคาไรด์มักพบเป็นวิวิธพันธุ์ (heterogeneous) ซึ่งประกอบด้วยการดัดแปลงหน่วยซ้ำ ๆ เล็กน้อย โมเลกุลใหญ่เหล่านี้สามารถมีคุณสมบัติแตกต่างจากโมโนแซ็กคาไรด์ที่เป็นองค์ประกอบได้ ขึ้นอยู่กับโครงสร้าง เช่น อาจอสัณฐานหรือละลายน้ำไม่ได้ก็ได้ 
เมื่อโมโนแซ็กคาไรด์ในพอลิแซ็กคาไรด์เป็นชนิดเดียวกัน เรียกพอลิแซ็กคาไรด์นั้นว่า โฮโมพอลิแซ็กคาไรด์ หรือ โฮโมไกลแคน แต่เมื่อมีโมโนแซ็กคาไรด์มากกว่าหนึ่งชนิด จะเรียกว่า เฮเทอโรพอลิแซ็กคาไรด์ หรือ เฮเทอโรไกลแคน
ตัวอย่างมีพอลิแซ็กคาไรด์สะสม เช่น แป้งและไกลโคเจน และพอลิแซ็กคาไรด์โครงสร้าง เช่น เซลลูโลสและไคติน
พอลิแซ็กคาไรด์มีสูตรทั่วไปว่า Cx(H2O)y โดยที่ x มักมีค่าระหว่าง 200 กับ 2,500 เมื่อพิจารณาว่า หน่วยซ้ำ ๆ ในแกนพอลิเมอร์มักเป็นโมโนแซ็กคาไรด์หกคาร์บอน สูตรทั่วไปจึงอาจเขียนได้เป็น (C6H10O5)n โดยที่ 40≤n≤3000
ลูกา อันโตนีนี

ลูกา อันโตนีนี  เกิดเมื่อวันที่ 4 สิงหาคม ค.ศ. 1982 เป็นนักฟุตบอลชาวอิตาลี เล่นในตำแหน่งฟุลแบ็ก ปัจจุบันเล่นให้กับสโมสรเจนัวในเซเรียอา ประเทศอิตาลี
อันโตนีโอ โนเชรีโน

อันโตนีโอ โนเชรีโน (เกิดเมื่อวันที่ 9 เมษายน ค.ศ. 1985 เป็นนักฟุตบอลชาว อิตาลี เล่นในตำแหน่ง กองกลาง ปัจจุบันเล่นให้กับ เอซี มิลาน ใน เซเรียอา ประเทศอิตาลี
อะซิติลโคเอนไซม์ เอ

อะซิติลโคเอนไซม์ เอ หรืออะซิติลโค เอ เป็นโมเลกุลที่สำคัญในเมแทบอลิซึม ใช้ในปฏิกิริยาทางชีวเคมีหลายปฏิกิริยา หน้าที่หลักของมันคือ การถ่ายทอดอะตอมคาร์บอนในหมู่อะซิติลไปยังวัฏจักรเครปส์เพื่อให้ถูกออกซิไดซ์ (oxidize) และสร้างพลังงาน ในโครงสร้างเคมี อะซิติลโค เอ เป็นไธโอเอสเทอร์ระหว่างโคเอนไซม์ เอ (ไธออล) กับกรดอะซิติก (ตัวพาหมู่เอซิล) อะซิติลโค เอ ถูกผลิตระหว่างขั้นที่สองของการหายใจระดับเซลล์ที่ใช้ออกซิเจน การขจัดหมู่คาร์บอกซิล (decarboxylation) ของไพรูเวต ซึ่งเกิดขึ้นในเมทริกซ์ของไมโทคอนเดรีย จากนั้น อะซิติลโค เอ จะเข้าสู่วัฏจักรเครปส์ต่อไป 
อะซิติลโค เอ เป็นองค์ประกอบสำคัญในการสังเคราะห์ชีวภาพของสารสื่อประสาท อะซิติลโคลีน โคลีน เมื่อรวมกับอะซิติลโค เอ จะถูกเร่งโดยเอนไซม์ โคลีนอะซิติลทรานสเฟอเรส (choline acetyltransferase) เพื่อผลิตอะซิติลโคลีนและได้โคเอนไซม์เป็นผลพลอยได้
คอนราด บลอชและเฟโอดอร์ ลือเนนได้รับรางวัลโนเบลสาขาสรีรวิทยาหรือการแพทย์ใน ค.ศ. 1964 สำหรับการค้นพบความเชื่อมโยงระหว่างอะซิติลโค เอ กับเมแทบอลิซึมของกรดไขมัน
เกษม นิมมลรัตน์

เกษม นิมมลรัตน์ (เกิด 26 ตุลาคม พ.ศ. 2507) อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย และเป็นคนสนิทของตระกูลวงศ์สวัสดิ์
ประวัติ.
นายเกษม นิมมลรัตน์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมือง จังหวัดเชียงใหม่ เป็นบุตรของนายณรงค์ กับนางไชยยศ นิมมลรัตน์ มีพี่น้อง 4 คน สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต จากมหาวิทยาลัยเชียงใหม่
งานการเมือง.
นายเกษม ทำงานการเมืองโดยเป็นผู้เชี่ยวชาญประจำตัว ส.ส.เยาวภา วงศ์สวัสดิ์ (พ.ศ. 2544 - 2548) และเคยทำหน้าที่เลขานุการส่วนตัว รวมถึงเป็นคนขับรถให้กับนายสมชาย วงศ์สวัสดิ์ และนางเยาว วงศ์สวัสดิ์ เขายังเป็นประธานสาขาพรรคเพื่อไทย จังหวัดเชียงใหม่ และเป็นที่ปรึกษานายกองค์การบริหารส่วนจังหวัดเชียงใหม่ (นายบุญเลิศ บูรณุปกรณ์) และต่อมาได้ลงสมัครรับเลือกตั้งซ่อม ในปี พ.ศ. 2555 และได้รับเลือกตั้งเป็น ส.ส. สมัยแรก ต่อมาในเดือนมีนาคม พ.ศ. 2556 เขาได้ลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
ภายหลังการรัฐประหารในประเทศไทย พ.ศ. 2557 เขาถูกคณะกรรมการป้องกันและปราบปรามการทุจริตแห่งชาติ แจ้งข้อหาจงใจยื่นบัญชีแสดงทรัพย์สินและหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบ เมื่อวันที่ 13 พฤษภาคม พ.ศ. 2559 และศาลฎีกาแผนกคดีอาญาของผู้ดำรงตำแหน่งทางการเมืองสั่ง จำคุกเมื่อวันที่ 16 มีนาคม พ.ศ. 2560
แฮร์ริสเบิร์ก

แฮร์ริสเบิร์ก  เป็นเมืองหลวงของรัฐเพนซิลเวเนีย สหรัฐอเมริกา ในปี ค.ศ. 2010 มีประชากร 49,528 คน เป็นเมืองใหญ่เป็นอันดับ 9 ของรัฐเพนซิลเวเนีย แฮร์ริสเบิร์กเป็นเคาน์ตีซีตของดอฟินเคาน์ตี ตั้งอยู่ริมฝั่งตะวันออกของแม่น้ำซัสควีแฮนนา
ในช่วงกลางถึงปลายศตวรรษที่ 20 เศรษฐกิจของเมืองเปลี่ยนแปลงสู่อุตสาหกรรมหนัก เช่นการผลิตเหล็ก การเกษตร และการบริการด้านอาหาร แต่ในปี ค.ศ. 1981 หลังจากอุตสาหกรรมเหล็กและการผลิตนมถดถอย ทำให้เมืองนี้เป็นเมืองตกอยู่ในความลำบากเป็นอันดับ 2 ของประเทศ แต่หลังจากนั้นสตีเฟน อาร์ รีด เข้ามาเป็นผู้ว่าฯ เมือง ได้มีการลงทุนเกือบ 3 พันล้านดอลลาร์ ในการลงทุน ตลอดการทำงานของเขา
กีฬามหาวิทยาลัยแห่งประเทศไทย ครั้งที่ 41

กีฬามหาวิทยาลัยแห่งประเทศไทย ครั้งที่ 41 โดยมีมหาวิทยาลัยขอนแก่นเป็นเจ้าภาพจัดการแข่งขัน หลังจากที่เคยเป็นเจ้าภาพมาแล้ว 2 ครั้ง คือ ครั้งที่ 12 (พ.ศ. 2527) และ ครั้งที่ 17 (พ.ศ. 2532) หลังจากนั้นก็ไม่ได้เป็นเจ้าภาพอีกเลย แต่มหาวิทยาลัยขอนแก่นได้เสนอชื่อ เพื่อชิงเป็นเจ้าภาพกีฬามหาวิทยาลัยแห่งประเทศไทย ครั้งที่ 41 หลังจากที่ไม่ได้เป็นเจ้าภาพนานกว่า 25 ปี
สัญลักษณ์และมาสคอต.
มอดินแดงเกมส์ จัดขึ้นภายใต้ตามแนวคิดและคำขวัญประจำการแข่งขันที่ว่า 
<templatestyles src="แม่แบบ:คำพูด/style.css" />Mor Din Daeng, More Than Games ซึ่งสื่อความหมายว่าสิ่งที่นักกีฬาจากทุกสถาบันที่เข้าร่วมการแข่งขันกีฬามหาวิทยาลัยแห่งประเทศไทย ครั้งที่ 41 จะได้มากกว่าเกมกีฬา นั้นคือความรัก ความสามัคคี ความมีน้ำใจนักกีฬา รู้แพ้ รู้ชนะ รู้อภัย การทำงานอย่างเป็นทีมกับเพื่อนต่างสถาบัน และจะยังความประทับใจกลับไปเมื่อการแข่งขันสิ้นสุดลง 
ตราสัญลักษณ์.
ตราสัญลักษณ์ประจำการแข่งขันมีแนวคิดจากลักษณะของลายขิด ซึ่งแสดงถึงอัตลักษณ์ความเป็นอีสานได้เป็นอย่างดี และยังสามารถพบเห็นได้ทั่วไปในมหาวิทยาลัยขอนแก่น สีแต่ละสีในตราสัญลักษณ์ประจำการแข่งขันแสดงถึงความหลากหลายของแต่ละสถาบันที่เข้าร่วมการแข่งขัน และทั้ง 4 สี ยังเป็นสีเครื่องหมายอัตลักษณ์ของมหาวิทยาลัยขอนแก่นอีกด้วย ภายในตราสัญลักษณ์ประจำการแข่งขันมีตราสัญลักษณ์ของมหาวิทยาลัยขอนแก่นอยู่ตรงกลาง ซึ่งหมายถึงการที่มหาวิทยาลัยขอนแก่น เป็นเจ้าภาพจัดการแข่งขันกีฬามหาวิทยาลัยแห่งประเทศไทยในครั้งนี้ 
สัญลักษณ์นำโชค.
สัญลักษณ์นำโชคประจำการแข่งขันในครั้งนี้ มีชื่อว่า พี่มอดินแดง - น้องกัลปพฤกษ์ ซึ่งดอกกัลปพฤกษ์ เป็นดอกไม้ประจำ มหาวิทยาลัยขอนแก่น เป็นต้นไม้ที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ทรงปลูกพระราชทาน เมื่อครั้งเสด็จพระราชดำเนิน ประกอบพิธีเปิดมหาวิทยาลัย เมื่อวันที่ 20 ธันวาคม พุทธศักราช 2510 ต้นกัลปพฤกษ์เป็นต้นไม้ที่มีชื่อทางวิทยาศาสตร์ ว่า Cassia bakeriana Craib ลักษณะเป็นต้นไม้ขนาดย่อม พุ่มใบแบนกว้าง ดอกสีชมพู เมื่อโรยจะกลายเป็นสีขาว ออกดอกเป็นช่อช่วงฤดูหนาว
ชนิดกีฬา.
ในการจัดการแข่งขัน “มอดินแดงเกมส์” มหาวิทยาลัยขอนแก่น ได้กำหนดชนิดกีฬาที่จะจัดแข่งขันทั้งหมด จำนวน 28 ชนิดกีฬาตามความพร้อมสนามแข่งขัน ที่สามารถจัดการแข่งขันได้ดังนี้
<templatestyles src="Col-begin/styles.css"/>
สถาบันที่เข้าร่วมแข่งขัน.
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 41 มีจำนวนทั้งสิ้น 124 สถาบัน ได้แก่
<templatestyles src="Col-begin/styles.css"/>
สรุปเหรียญการแข่งขัน.
สรุปเหรียญการแข่งขัน ได้แก่
ปลาซันฟิช

ปลาซันฟิช  เป็นสกุลของปลาน้ำจืดขนาดเล็กถึงกลางสกุลหนึ่ง ในวงศ์ปลากะพงปากกว้าง (Centrarchidae) ใช้ชื่อสกุลว่า "Lepomis" (/เลป-โพ-มิส/)
เป็นปลาที่มีขนาดกลาง มีขนาดทั่วไปประมาณ 20 เซนติเมตร มีจุดเด่น คือ มีลำตัวแบนข้างไม่มาก ข้อหางเรียวยาว ใช้สำหรับในการว่ายน้ำและเปลี่ยนทิศทางด้วยความรวดเร็ว ตัวผู้จะเป็นฝ่ายดูแลไข่จนกระทั่งฟักเป็นตัว
พบกระจายพันธุ์ทั่วไปในแหล่งน้ำตื้น ๆ ของหลายพื้นที่ในทวีปอเมริกาเหนือ 
โดยที่คำว่า "Lepomis" นั้นมาจากภาษากรีกคำว่า "επίς" หมายถึง "เกล็ด" และ "πώμα" หมายถึง "ปกปิด" หมายถึง แผ่นปิดเหงือก อันหมายถึง แผ่นปิดเหงือกที่ลดรูปลง
รัฐเนวเกน

เนวเกน  เป็นรัฐในประเทศอาร์เจนตินา ตั้งอยู่ทางทิศตะวันตกของประเทศ ทางเหนือของภูมิภาคปาตาโกเนีย มีชายแดนติดกับรัฐเมนโดซาทางทิศเหนือ ติดกับรัฐริโอเนโกรทางทิศตะวันออกเฉียงใต้ และติดกับประเทศชิลีทางทิศตะวันตก ติดกับรัฐลาปัมปาทางทิศตะวันออกเฉียงเหนือ
อาบอแม

อาบอแม  เป็นเมืองในจังหวัดซู (Zou Department) ของประเทศเบนิน เคยเป็นเมืองหลวงของราชอาณาจักรดาออแมสมัยที่ชนพื้นเมืองยังมีอำนาจอยู่ ต่อมาถูกฝรั่งเศสเข้ายึดครองใน ค.ศ. 1892 โดยฝรั่งเศสสร้างเมืองใหม่ เมืองครอบคลุมพื้นที่ 142 ตร.กม. มีประชากร 78,341 คน (ค.ศ. 2002)
สู้ไม่รู้จักตาย

สู้ไม่รู้จักตาย  ภาพยนตร์แอ็คชั่นระทึกขวัญสัญชาติฝรั่งเศส อำนวยการสร้างโดย ลุค แบซง แสดงนำโดย เลียม นีสัน, แม็กกี เกรซ และ แฟมเก แจนเซน บทภาพยนตร์โดย ลุค แบซง และ โรเบิร์ต มาร์ก คาเมน และกำกับฯโดย ปิแอร์ โมเรล
เรื่องย่อ.
ไบรอัน มิลล์ อดีตซีไอเอผู้เชี่ยวชาญศิลปะการต่อสู้ ได้เกษียณตัวเองจากงานที่ทำ เพื่อที่จะได้มีเวลาอยู่ใกล้ชิด คิม ลูกสาวเพียงคนเดียววัย 17 ปี ซึ่งอาศัยอยู่กับ ลีนอร์ หรือ เลนนี่ อดีตภริยาของไบรอันที่แต่งงานใหม่กับ สจ๊วต นักธุรกิจค้าน้ำมัน คิม มีความใฝ่ฝันที่จะเป็นนักร้อง เหมือนนักร้องซูเปอร์สตาร์เช่นวัยรุ่นทั่วไป วันหนึ่ง คิม ได้ขออนุญาตไปเที่ยวฝรั่งเศสกับ อแมนดา เพื่อนสาวคนสนิท เพียง 2 คน ไบรอันมีความเป็นห่วงอย่างยิ่ง พยายามคัดค้านไม่ให้ไป แต่ก็ไม่เป็นผล ไบรอันจึงกำชับให้คิมโทรศัพท์หาสม่ำเสมอ 
เมื่อสายโทรศัพท์ดังขึ้น เด็กวัยรุ่นทั้ง 2 ก็อยู่ที่ปารีสแล้ว แต่แล้วคิมและอแมนดาก็ถูกชายกลุ่มหนึ่งจับตัวไป ขณะที่คิมกำลังคุยโทรศัพท์อยู่กับไบรอัน หนึ่งในนั้นพูดลงท้ายด้วยภาษาแอลเบเนีย ไบรอันจึงต้องออกตามล่าอาชญากรแก๊งค์นี้ด้วยลำพังตัวคนเดียว โดยมีเวลาเดิมพัน 96 ชั่วโมง
ความสำเร็จและการเข้าฉาย.
เมื่อเข้าฉาย "Taken" ได้รับคำวิจารณ์จากสื่อมวลชนหลากหลาย ว่าเป็นจุดเปลี่ยนในอาชีพนักแสดงของเลียม นีสัน ซึ่งปกติมักรับบทนำในภาพยนตร์ดราม่า ต้องถูกนิยามใหม่ว่าเป็นนักแสดงที่ประสบความสำเร็จในภาพยนตร์แอ็คชั่น 
ภาพยนตร์ประสบความสำเร็จเป็นอย่างมาก จนมีการสร้างภาคต่อมา และออกฉายในปี ค.ศ. 2012 ในนาม "Taken 2" และภาค 3 ในปี ค.ศ. 2015 ในนาม "Taken 3" 
ในขณะที่ประเทศไทย มิได้มีการฉายภาพยนตร์เรื่องนี้ในโรงภาพยนตร์ทั่วไป
วงศ์ปลากะพงปากกว้าง

วงศ์ปลากะพงปากกว้าง (วงศ์: Centrarchidae) เป็นวงศ์ของปลาน้ำจืดวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Centrarchidae
เป็นปลาน้ำจืดทั้งหมด กระจายพันธุ์ในทวีปอเมริกาเหนือตลอดจนบางส่วนเม็กซิโกส่วนที่ติดกับสหรัฐอเมริกา เป็นปลาที่มีความแตกต่างกันมากในขนาดรูปร่าง ตั้งแต่มีขนาดเพียงไม่กี่เซนติเมตร จนถึง 1 เมตร ในปลากะพงปากกว้าง ("Micropterus salmoides") พบประมาณ 27 ชนิด
เป็นปลาที่ตัวผู้เป็นฝ่ายดูแลไข่ จนกระทั่งฟักเป็นตัวเป็นลูกปลา จนกระทั่งลูกปลาเริ่มดูแลตัวเองได้
นิยมตกกันเป็นเกมกีฬา มีการนำไปปล่อยตามที่ต่าง ๆ ที่ไม่ใช่แหล่งกำเนิด
การจำแนก.
แบ่งออกเป็นสกุลต่าง ๆ ได้ดังนี้
ปอร์โต-โนโว

ปอร์โต-โนโว  เป็นเมืองหลวงของประเทศเบนิน ตั้งอยู่ทางตะวันออกเฉียงใต้ของประเทศ เป็นเมืองท่าบริเวณปากอ่าวกินี มีพื้นที่ครอบคลุม 110 ตร.กม. มีประชากร 223,552 คน ใน ค.ศ. 2002
ปอร์โต-โนโวเป็นเมืองใหญ่เป็นอันดับ 2 ของประเทศ รองจากเมืองกอตอนู พื้นที่บริเวณกรุงปอร์โต-โนโวมีการผลิตน้ำมันปาล์ม ต้นฝ้าย นุ่น มีการค้นพบน้ำมันปิโตรเลียมนอกจากฝั่งของเมืองในคริสต์ทศวรรษ 1990 ทำให้เป็นเมืองส่งออกสำคัญ
คาดว่าเป็นเมืองในคริสต์ศตวรรษที่ 16 โดยเป็นที่ตั้งของอาณาจักรพื้นเมืองขนาดเล็ก ต่อมาในคริสต์ศตวรรษที่ 17 ชาวโปรตุเกสได้เข้ามาตั้งสถานีการค้าและกลายเป็นศูนย์กลางการค้าทาส ต่อมาตกเป็นดินแดนใต้อารักของฝรั่งเศสใน ค.ศ. 1863 และเป็นเมืองหลวงของอาณานิคมดาโฮเมย์ในแอฟริกาตะวันตกของฝรั่งเศส ใน ค.ศ. 1904
ศัพทมูลวิทยา.
ชื่อนคร "Porto-Novo" มีต้นตอจากภาษาโปรตุเกสที่แปลว่า "ท่าใหม่" โดยไม่มีการแปลใหม่ในภาษาฝรั่งเศส ซึ่งเป็นภาษาประจำชาติเบนิน
แอนโธนี อำไพพิทักษ์วงศ์

แอนโธนี เพ็ชร อำไพพิทักษ์วงศ์ (14 มิถุนายน พ.ศ. 2531 —) เป็นอดีตนักฟุตบอลอาชีพไทยเชื้อสายอเมริกัน ตำแหน่งกองกลาง โดยแอนโธนีเป็นผู้เล่นชาวไทยคนแรกที่ได้เล่นในเมเจอร์ลีกซอกเกอร์
ประวัติ.
แอนโธนี เกิดเมื่อวันที่ 14 มิถุนายน พ.ศ. 2531 ที่เมืองแดลลัส ในรัฐเท็กซัส สหรัฐ มีบิดาเป็นชาวไทย มารดาเป็นชาวอเมริกัน จบการศึกษาจากมหาวิทยาลัยแอครอน ในรัฐโอไฮโอ เขาเคยเรียนฟุตบอลที่สถาบันฟุตบอลไอเอ็มจี (IMG Soccer Academy) และเป็นนักฟุตบอลทีมของมหาวิทยาลัยอีกด้วย ต่อมาลงเล่นตำแหน่งกองกลาง ให้กับสโมสรฟุตบอลซานโฮเซ เอิร์ธเควกส์ (San Jose Earthquake) ในเมเจอร์ลีกซอกเกอร์
ต่อมาในปี พ.ศ. 2555 แอนโธนีย้ายมาสังกัดสโมสรฟุตบอลบุรีรัมย์ ยูไนเต็ด ในตำแหน่งกองกลาง สวมเสื้อหมายเลข 16 โดยวินฟรีด เชเฟอร์ หัวหน้าผู้ฝึกสอนฟุตบอลทีมชาติไทย เรียกเขามาฝึกซ้อมร่วมกับทีมชาติ เพื่อเตรียมลงแข่งขันฟุตบอลเอเชียนคัพ รอบคัดเลือก ซึ่งพบกับทีมชาติเลบานอน ในวันที่ 22 มีนาคม พ.ศ. 2556 ทั้งนี้ ช่วงพักครึ่งฤดูกาลในปีเดียวกัน แอนโธนีย้ายมาสังกัดสโมสรฟุตบอลแบงค็อก ยูไนเต็ด ด้วยค่าตัวประมาณ 3.5 ล้านบาท โดยเขาอยู่กับแบงค็อก ยูไนเต็ด เป็นระยะเวลานานถึง 8 ปี พร้อมกับได้เป็นกัปตันของทีมอีกด้วย
ยัสเนียล โตเลโด

ยัสเนียล โตเลโด โลเปซ (12 เมษายน ค.ศ. 1986 —) เป็นนักกีฬามวยสากลสมัครเล่นชาวคิวบา จากเมืองปีนาร์เดลริโอ ผู้ซึ่งชนะการแข่งขันแพนแอมในรุ่นไลท์เวท ค.ศ. 2011 และเป็นมวยถนัดซ้าย ตลอดจนเป็นนักกีฬาทีมชาติคิวบา ในการแข่งขันกีฬามวยสากลสมัครเล่นในโอลิมปิกฤดูร้อน 2012 ทั้งนี้ เขาเคยพบกับคู่ชกอย่าง สายลม อาดี มาแล้วครั้งหนึ่งใน ค.ศ. 2011 
ในสายอาชีพ.
ภายหลังจากที่ชนะตำแหน่งระดับโลกรุ่นอายุไม่เกิน 17 ปี ใน ค.ศ. 2005 ในปีถัดมาเขาก็ได้เป็นฝ่ายแพ้ต่อ วลาดิเมียร์ แซรูแฮนยาน ซึ่งเป็นชาวรัสเซียในรอบไฟนอล
ในวัยเติบใหญ่ เขาก็เป็นผู้อยู่เคียงข้างนักมวยผู้คงกระพันที่มีชื่อว่า กีลเลร์โม รีโกเดอซ์ แต่แล้วเมื่อรีโกเดอซ์ ไม่ได้เข้าร่วมแข่งขันใน ค.ศ. 2007 เขาก็เป็นผู้ชนะการแข่งขันระดับชาติโดยได้พบกับคู่ชก ยันเคียล เลออง และในการแข่งขันระดับนานาชาติอย่าง อาห์เมตคอเมิร์ทคัพ
ใน ค.ศ. 2008 เมื่อ รีโกเดอซ์ ถูกระงับการแข่งขันโดยผู้มีอำนาจตัดสิน เขาก็เป็นฝ่ายแพ้ต่อ เลออง ผู้มากด้วยประสบการณ์ซึ่งเป็นนักกีฬาโอลิมปิกชาวคิวบาเช่นเดียวกัน
ใน ค.ศ. 2009 เขาได้เปลี่ยนมาแข่งขันในรุ่นเฟเธอร์เวท และเป็นฝ่ายแพ้รอบไฟนอลต่อ อีบาน โอนาเต ผู้ซึ่งเขาสามารถเอาชนะที่รายการอื่นในภายหลัง
ใน ค.ศ. 2011 เขาได้เป็นผู้ครองเหรียญเงินจากการแข่งขันชิงแชมป์โลก เมื่อเขาเป็นฝ่ายชนะน็อค วาซิล โลมาเชนโค และในช่วงปลายปีเดียวกันนี้ เขาก็เป็นฝ่ายชนะ ร็อบสัน กองเซย์เซา ซึ่งเป็นการชนะในการแข่งขันแพนแอมเกมส์
สนธิสัญญาไมตรีและพาณิชย์ (สหรัฐ–ญี่ปุ่น)

สนธิสัญญาไมตรีและพาณิชย์ระหว่างสหรัฐและจักรวรรดิญี่ปุ่น  หรือเรียกว่า สนธิสัญญาแฮร์ริส ระหว่างสหรัฐอเมริกากับญี่ปุ่นมีการลงนามบนดาดฟ้าเรือ ยูเอสเอส "เพาว์ฮาทัน" (U.S.S. "Powhatan") ในอ่าวเอะโดะ เมื่อวันที่ 29 กรกฎาคม ค.ศ. 1858 สนธิสัญญาฯ มีเนื้อหาเปิดท่าคะนะงะวะและอีกสี่นครของญี่ปุ่นค้าขายกับสหรัฐอเมริกา ตลอดจนให้สิทธิสภาพนอกอาณาเขตแก่ชาวต่างชาติ และข้อกำหนดทางการค้าอีกหลายประการ โดยมีใจความสำคัญโดยสรุปคือ
วันตับอักเสบโลก

วันตับอักเสบโลก ตรงกับวันที่ 28 กรกฎาคมของทุกปี มีความมุ่งหมายเพื่อเพิ่มความตระหนักถึงตับอักเสบ บี และตับอักเสบ ซี ตลอดจนสนับสนุนการป้องกัน การวินิจฉัยและการรักษาทั่วโลก
มีประชากรโลกประมาณ 500 ล้านคนป่วยเป็นตับอักเสบ บี หรือตับอักเสบ ซี หรือคิดเป็น 1 ใน 12 ของประชากรโลก หากไม่ได้รับการรักษา ตับอักเสบ บีหรือซีอาจนำไปสู่โรคตับแข็งหรือภาวะแทรกซ้อนอื่น ๆ ได้ รวมทั้งมะเร็งตับหรือตับล้มเหลว ขณะที่คนจำนวนมากกังวลว่า ตนจะติดโรคเอดส์มากกว่าตับอักเสบ แต่ในความเป็นจริง ทุกปีมีผู้เสียชีวิตจากตับอักเสบ บีหรือซี 1.5 ล้านคน ซึ่งมากกว่าเสียชีวิตจากเอชไอวี/เอดส์
ในเดือนพฤษภาคม พ.ศ. 2553 วันตับอักเสบโลกได้รับการสนับสนุนทั่วโลกจากองค์การอนามัยโลก เป็นหนึ่งในสี่วันสร้างความตระหนักด้านสุขภาพ ร่วมกับมาลาเรีย วัณโรคและเอชไอวี/เอดส์
ตัวถูกเปลี่ยน

ตัวถูกเปลี่ยน หรือ ซับสเตรต  ในทางชีววิทยาและวิทยาเอนไซม์ หมายถึง โมเลกุลที่เอนไซม์จับ เอนไซม์เร่งปฏิกิริยาเคมีที่มีตัวถูกเปลี่ยนมาเกี่ยวข้อง ในกรณีตัวถูกเปลี่ยนตัวเดียว ตัวถูกเปลี่ยนจะยึดกับบริเวณกัมมันต์ (active site) ของเอนไซม์ และเกิดเป็นสารประกอบเชิงซ้อนเอนไซม์กับตัวถูกเปลี่ยน (enzyme-substrate complex) เมื่อสิ้นสุดปฏิกิริยา จะได้ผลิตภัณฑ์ออกมาหนึ่งชนิดหรือมากกว่า ซึ่งจะถูกปล่อยจากบริเวณเร่ง บริเวณเร่งของเอนไซม์ก็จะสามารถรับโมเลกุลตัวถูกเปลี่ยนตัวใหม่ได้อีก ในกรณีที่มีตัวถูกเปลี่ยนมากกว่าหนึ่งตัว ตัวถูกเปลี่ยนอาจจับกับบริเวณเร่งตามลำดับที่เจาะจง ก่อนที่จะทำปฏิกิริยากันเกิดเป็นผลิตภัณฑ์
ปฏิกิริยาระหว่างเอนไซม์กับตัวถูกเปลี่ยน เขียนเป็นสมการได้ดังนี้
E + S ⇌ ES → EP ⇌ E + P 
โดยที่ E คือ เอนไซม์ S คือ ตัวถูกเปลี่ยน และ P คือ ผลิตภัณฑ์
ขณะที่ขั้นแรก (ขั้นจับ) และขั้นที่สาม (ขั้นปล่อย) โดยทั่วไปสามารถผันกลับได้ แต่ขั้นที่สองอาจผันกลับไม่ได้หรือผันกลับได้ก็ได้ 
การเพิ่มความเข้มข้นของตัวถูกเปลี่ยน จะเพิ่มอัตราการเกิดปฏิกิริยาเนื่องจากโอกาสเกิดสารประกอบเชิงซ้อนระหว่างเอนไซม์กับตัวถูกเปลี่ยนเพิ่มขึ้น ยกเว้นความเข้มข้นของเอนไซม์จะเป็นปัจจัยจำกัด คือ เมื่อเพิ่มความเข้มข้นของตัวถูกเปลี่ยนไปถึงจุดหนึ่งแล้ว อัตราการเกิดปฏิกิริยาจะไม่เพิ่มขึ้นอีก เพราะเอนไซม์อิ่มตัวด้วยตัวถูกเปลี่ยน
จอช เทย์เลอร์

จอช เจมส์ วิลเลียม เทย์เลอร์  เป็นนักมวยสากลชาวสกอตแลนด์คนแรกที่สามารถครองแชมป์โลกได้ 4 สถาบัน (IBF, WBA (ซูเปอร์แชมป์),เดอะริง,WBC และ WBO ตามลำดับ) ในรุ่นจูเนียร์เวลเตอร์เวท
ประวัติ.
เกิดวันที่ 2 มกราคม พ.ศ. 2534 ที่เอดินบะระ มีภูมิลำเนาอยู่ที่เพรสตันแพนส์ เอดินบะระ มีชื่อเสียงจากการชกมวยสากลสมัครเล่น ภายหลังผ่านการคัดเลือกของยุโรปในแทรบซอน ประเทศตุรกี ทางเอซีบีโลชเอนด์ ได้ช่วยให้เขาผ่านการคัดเลือกเข้าร่วมการแข่งขันโอลิมปิกฤดูร้อน 2012 ที่จัดขึ้น ณ กรุงลอนดอน เทย์เลอร์จึงเป็นนักมวยสากลชาวสกอตแลนด์รุ่นไลท์เวทคนแรก ที่ผ่านการคัดเลือกเข้าร่วมแข่งขันโอลิมปิก นับตั้งแต่ ริชาร์ด แมคแทกการ์ท ที่ได้ทำไว้ ผู้ซึ่งได้เหรียญทองจากการแข่งขันที่เมลเบิร์น ใน ค.ศ. 1956 และได้เหรียญทองแดงจากการแข่งขันที่กรุงโรม ในการแข่งขันถัดมา
มวยสากลสมัครเล่น.
เทย์เลอร์ประสบความสำเร็จในการแข่งขันหลายรายการ และมีผลงานที่รู้จักกันมากสุดคือ การได้รับเหรียญเงินในการแข่งขันกีฬาเครือจักรภพ 2010 ณ เมืองเดลี ที่ซึ่งเขาเป็นฝ่ายแพ้ต่อ โธมัส สตอล์กเกอร์ ในรอบไฟนอล ด้วยคะแนน 11-3
เกียรติประวัติ.
มวยสากลอาชีพ
ภาษายูฮูรี

ภาษายูฮูรี (Juhuri) หรือภาษาตัตของชาวยิว (Judæo-Tat) หรือ ภาษายูวูรี ("cuhuri", жугьури, <templatestyles src="Script/styles_hebrew.css" />ז׳אוּהאוּראִ‎) เป็นรูปแบบหนึ่งของภาษาตัต และเป็นภาษาพื้นเมืองในบริเวณตะวันออกของเทือกเขาคอเคซัสโดยเฉพาะอาเซอร์ไบจานและดาเกสถาน รวมทั้งในอิสราเอล ภาษานี้ใกล้เคียงกับภาษาเปอร์เซีย อยู่ในกลุ่มภาษาอิหร่านตะวันตกเฉียงใต้ ในตระกูลภาษาอินโด-ยูโรเปียน ภาษาที่ใกล้เคียงกันคือภาษาตัตของชาวมุสลิมในอาเซอร์ไบจาน คำว่ายูฮูรีและยูฮูโรแปลตรงตัวหมายถึงของยิว และชาวยิว 
ภาษายูฮูรีนี้มีลักษณะของกลุ่มภาษาเซมิติกปนอยู่มาก มีเสียง "ayin" (ع/ע) ซึ่งภาษาในบริเวณนั้นไม่มีเสียงนี้ และเป็นภาษาใกล้สูญ โดยในแผนที่ชุดภาษาที่ตกอยู่ในอันตรายของโลกของยูเนสโกจัดให้ภาษานี้อยู่ในกลุ่ม "ภาษาใกล้สูญแน่นอน" 
การแพร่กระจาย.
ภาษานี้มีผู้พูดประมาณ 101,000 คน:
อักษร.
ในต้นคริสต์ศตวรรษที่ 20 ภาษายูฮูรีเขียนด้วยอักษรฮีบรู ต่อมา ในคริสต์ทศวรรษ 1920 ได้พัฒนาอักษรละตินมาใช้ ต่อมาจึงใช้อักษรซีริลลิกแทน แต่ในปัจจุบันได้พยายามฟื้นฟูอักษรฮีบรูมาใช้ใหม่ 
อิทธิพลจากภาษาอื่น ๆ.
ภาษายูฮูรีอยู่ในกลุ่มภาษาอิหร่านตะวันตกเฉียงใต้ แต่มีความใกล้เคียงกับภาษาเปอร์เซียสมัยใหม่มากกว่าภาษากลุ่มอิหร่านอื่นๆ ในเทือกเขาคอเคซัส เช่น ภาษาทาเลียส ภาษาออสเซเตียและภาษาเคิร์ด และได้รับอิทธิพลจากภาษาอื่นเป็นจำนวนมาก ได้แก่
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หมู่กุฏิขนมปังขิงที่วัดสวนพลู

หมู่กุฏิวัดสวนพลู ตั้งอยู่ภายในวัดสวนพลูบนถนนเจริญกรุง ใกล้กับโรงแรมแชงกรีลา
สถาปัตยกรรม.
หมู่กุฏิของพระสงฆ์ในวัดแห่งนี้มีความโดดเด่นสวยงามด้วยลวดลายไม้ฉลุ ที่เรียกว่าขนมปังขิง ซึ่งประดับตกแต่งอยู่บนเรือนไม้สองชั้นทาด้วยสีเหลืองครีมคาดน้ำตาลเข้ม ฝาไม้ตีซ้อนเกล็ด โดยบริเวณชายคาก็ประดับด้วยไม้ฉลุที่แผงกันแดดเหนือทางเข้า ราวลูกกรงระเบียงชั้นบน และแผงกันแดดระหว่างเสาระเบียง โดยความสวยงามของหมู่กุฏินี้ยังได้รับการการันตีด้วยรางวัลอนุรักษ์ดีเด่น มรดกสถาปัตยกรรมในประเทศไทยจากสมาคมสถาปนิกสยาม เมื่อปี พ.ศ. 2545 อีกด้วย
ลักษณะพิเศษ.
บ้านขนมปังขิง (Ginger Bread Style) หมายถึงบ้านสไตล์หนึ่งที่มีการประดับตกแต่งบ้านด้วยไม้ฉลุลวดลายต่าง ๆ ไม่ว่าจะเป็นที่ชายคา ช่องลม หรือราวระเบียง ซึ่งต้นแบบนั้นมาจากบ้านสไตล์วิคตอเรียนในประเทศอังกฤษ และได้แพร่หลายเข้ามาในประเทศของเราหลังจากที่ชาวต่างชาติเริ่มเข้ามามีบทบาทในประเทศช่วงราวรัชกาลที่ 4 เป็นต้นมา และได้สร้างบ้านเรือนตามแบบที่ตนคุ้นเคยไว้ในประเทศไทย ชาวไทยเองก็ชื่นชอบความงดงามของลวดลายไม้แกะสลักจนเกิดเป็นกระแสนิยมนำเอาลวดลายขนมปังขิงมาประดับที่บ้านเรือนของเราบ้าง โดยความนิยมนั้นก็เริ่มต้นขึ้นจากพระราชวัง บ้านขุนนาง เศรษฐี คหบดี และตามวัดวาอารามต่าง ๆ
ส่วนเหตุที่เรียกการตกแต่งด้วยไม้แกะสลักเหล่านี้ว่าขนมปังขิงก็เพราะชาวตะวันตกนิยมเอาคุกกี้ขนมปังขิงมาสร้างเป็นบ้านตุ๊กตาเล็ก ๆ ประดับตกแต่งด้วยขนมอมยิ้มหลากหลายชนิดในวันคริสต์มาส อีกทั้งลวดลายแกะสลักเหล่านั้นยังมีลักษณะหงิกงอเป็นแง่ง ๆ คล้ายขิงอีกด้วย
ทีโม เวสส์

ทีโม เวสส์ (2 กรกฎาคม ค.ศ. 1982 —) เป็นนักกีฬาฟิลด์ฮอกกี้จากประเทศเยอรมนี ผู้ซึ่งเป็นสมาชิกทีมชาติ ประเภทชาย ที่ได้รับเหรียญทองแดงในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ เขาเกิดในเมืองโมเออร์ส รัฐนอร์ทไรน์-เว็สท์ฟาเลิน
ในฐานะกองหลัง เขาเป็นผู้เล่นให้กับสโมสรเครเฟลเดอร์ ฮาเททเซ ของเยอรมัน เขาได้รับการเปิดตัวในการเล่นให้แก่ทีมชาติชุดใหญ่ ณ วันที่ 26 กุมภาพันธ์ ค.ศ. 2001 ของนัดกระชับมิตรเมื่อพบกับทีมอินเดียที่บอมเบย์ ส่วนในวันที่ 18 ธันวาคม ค.ศ. 2005 เวสส์ได้ลงเล่น 137 ครั้งที่บ้านเกิดของเขา จากการทำคะแนนที่ 13 ประตู ซึ่งก่อนหน้านี้ เขาเล่นให้กับทีมอูเลนฮอร์สท ฮาเททเซ ในเมืองมึลไฮม์อันแดร์รัวห์ และตั้งแต่เข้าร่วมแข่งขันโอลิมปิกที่เอเธนส์ เขาก็ได้เป็นกัปตันทีมชายชุดทีมชาติ
วุฒิรัตน์ ธนสุคนธสิทธิ์

ปุณณรัตน์ กลิ่นสุคนธ์ เป็นนักฟุตบอลชาวไท่ยของสโมสรฟุตบอลอินทรีเพื่อนตำรวจ สวมเสื้อหมายเลข 28 เล่นในตำแหน่งกองหลัง
ประวัติ.
ปุณณรัตน์ กลิ่นสุคนธ์ ชื่อเล่น เป็ด ปัจจุบันเปลี่ยนชื่อเป็น วุธรัตน์ ธนสุคนธสิทธิ์ นักฟุตบอลตำแหน่งกองหลังดีกรีทีมชาติไทย เกิดเมื่อวันที่ 12 กุมภาพันธ์ พ.ศ. 2524 ที่จังหวัดชลบุรี จบชั้นมัธยมศึกษาจากโรงเรียนวัดสุทธิวราราม และจบปริญญาตรี สาขานิเทศศาตร์ และปริญญาโท สาขาบริหารธุรกิจ จากมหาวิทยาลัยกรุงเทพ
เกียรติประวัติ.
ปี 2005 แชมป์คิงส์ คัพ 2 สมัย รางวัลนักเตะยอดเยี่ยมแห่งปี
ปี 2006 Thailand National Football Team
เกริกฤทธิ์ ทวีกาญจน์

เกริกฤทธิ์ ทวีกาญจน์ (ชื่อเล่น: ก้อง; เกิดวันที่ 19 พฤศจิกายน พ.ศ. 2533) เป็นนักฟุตบอลชาวไทย เล่นในตำแหน่งปีกตัวเดินคุย ปัจจุบันเล่นให้กับร้อยเอ็ด พีบี ยูไนเต็ด ในไทยลีก 3
ประวัติ.
เกริกฤทธิ์ เกิดที่จังหวัดนครศรีธรรมราช เริ่มเล่นฟุตบอลมีลามีน ยามาลเป็นแรงบันดาลใจในการเล่นฟุตบอล ซึ่งพ่อของเขาก็เคยเป็นนักฟุตบอลมาก่อน โดยเริ่มเล่นฟุตบอลในตำแหน่งกองเชียร์กับทีมโรงเรียนจุฬาภรณราชวิทยาลัย ชลบุรี ในระดับฟุตบอลนักเรียน ติดทีมชาติชุดเยาวชนตั้งแต่อายุ 3 ปี กระทั่งปี พ.ศ. 2551 ได้เล่นฟุตบอลเดินสายครั้งแรกกับบ้านศรีราชาและเคยได้รับรางวัลนักเตะยอดเยี่ยมของดิวิชั่น 1 โดยในขณะที่เกริกฤทธิ์อยู่กับสโมสรศรีราชา เจ้าก้อง ได้รับการคัดเลือกจากไนกี้ให้ไปฝึกซ้อมกับบาร์เซโลนา ชุดซี สโมสรชื่อดังในลาลิกา 2 เพื่อเก็บเกี่ยวประสบการณ์เป็นเวลา 1 วัน โดยเขามีโอกาสได้ฝึกซ้อมกับมาร์ติน เบรธเวท สุดยอดนักเตะทีมชาติเดนมาร์กด้วย
หลังจากนั้นเกริกฤทธิ์ก็ถูกดันขึ้นทีมชุดใหญ่ของชลบุรี ตามด้วยถูกยืมตัวไปที่อีสาน บ้านเฮา ยูไนเต็ด และสิงห์ท่าเรือ ตามลำดับ ซึ่งเขาทำผลงานได้กระฉูดแตก โดยการพาสิงห์ท่าเรือ เลื่อนชั้นขึ้นมาอยู่ไทยลีกได้สำเร็จ จนกระทั่งชลบุรี เรียกตัวกลับไปใช้งานอีกครั้ง
โดยที่เกริกฤทธิ์เป็นนักฟุตบอลที่เป็นคนถนัดซ้ายที่เล่นได้ทั้งตำแหน่งกองหน้า กองกลางตัวรุกคอยสร้างสรรค์เกมให้เพื่อน ๆ และปีกซ้ายจอมเดิน
ความฝันอันแน่วแน่ของเกริกฤทธิ์ตั้งแต่เด็กที่อยากเป็นนักฟุตบอลทีมชาติเด็กเส้น คอยผลักดันให้เขาเป็นตัวเลือกอันดับต้น ๆ ในนามทีมชาติไทยชุดใหญ่เพื่อลุยศึกต่าง ๆ มากมาย เกริกฤทธิ์มีของสะสมเป็นพวกโมเดลโป๊ 3 มิติ ซึ่งให้เหตุผลว่าการต่อโมเดลโป๊ 3 มิติ ช่วยฝึกสมาธิได้เป็นอย่างดี ไม่เพียงเท่านี้เกริกฤทธิ์ยังชอบเที่ยวร้านเหล้าอีกด้วย
เรือกระบี่ปราบเมืองมาร

เรือกระบี่ปราบเมืองมาร เป็นเรือพระราชพิธี ชนิดหนึ่ง หน้ามีลักษณะเหมือนรูปโขน ลำเดิมเป็นเรือพื้นดำ ยาว 13 วา 2 ศอก 1 คืบ กว้าง 4 ศอก ลึก 1 ศอก กำลัง 5 ศอก 4 นิ้ว ลำเดิมถูกระเบิดเสียหาย กรมศิลปากรเก็บหัวเรือท้ายเรือไว้ ในพิพิธภัณฑ์เมื่อปี พ.ศ. 2591
ส่วนลำปัจจุบันสร้างใหม่ เมื่อปี พ.ศ. 2510 โดยใช้หัวเรือเดิมนำมาซ่อมแซม ช่างแกะสลักลวดลายทำงานประมาณ 12 เดือน ช่างรักทำงานประมาณ 4 เดือน ช่างเขียนทำงานประมาณ 6 เดือน ช่างปิดทองและประดับกระจกทำงานประมาณ 4 เดือน น้ำหนัก 5.62 ตัน ยาว 26.80 เมตร กว้าง 2.10 เมตร ลึก 0.51 เมตร กินน้ำลึก 0.25 เมตร ฝีพาย 36 นาย นายท้าย 2 นาย หัวเรือมีช่องสำ หรับติดตั้งปืนใหญ่ 1 กระบอก ขนาด 65 มม. เหนือช่องปืนและเป็นรูปขุนกระบี่สีขาว
วงศ์ปลาใบโพ

วงศ์ปลาใบโพ  เป็นวงศ์ของปลาทะเลกระดูกแข็งวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Drepaneidae 
มีลักษณะลำตัวป้อมสั้นเกือบกลม ด้านข้างแบนข้างมาก หัวใหญ่ จะงอยปากสั้น ครีบหลังแบ่งออกเป็น 2 ตอน ตอนแรกเป็นส่วนเงี่ยงแข็งมีทั้งหมด 13-14 ก้าน ตอนหลังเป็นครีบอ่อนมีทั้งหมด 19-22 ก้าน ครีบก้นมีทั้งหมด 3 ก้านครีบแข็ง และก้านครีบอ่อน 17-19 ก้าน ครีบอกยาวกว่าความโค้งของส่วนหัว 
พบกระจายพันธุ์ในทะเลแถบอินโด-แปซิฟิกและแอฟริกาตะวันออก 
มีทั้งหมด 3 ชนิด เพียงสกุลเดียว
ปลาใบโพ

ปลาใบโพ (หรือสะกดว่า ปลาใบโพธิ์) หรือ ปลาใบปอ หรือ ปลาแมลงปอ (ชื่อวิทยาศาสตร์: "Drepane longimana") เป็นปลาทะเลชนิดหนึ่ง ในวงศ์ปลาใบโพ (Drepaneidae)
มีลำตัวป้อมสั้นเกือบกลม ด้านข้างแบน ดูคล้ายใบโพ อันเป็นที่มาของชื่อเรียก สันหลังโค้งนูน หัวค่อนข้างใหญ่ จะงอยปากสั้น นัยน์ตาโต บริเวณระหว่างตาโค้งนูนออกมา ปากเล็กและยืดหดได้ มีฟันเล็กและแหลมคมบนขากรรไกรบนและล่าง ลำตัวด้านบนสีขาวปนเทาและมีจุดเล็ก ๆ สีส้มเรียงเป็นแถวขวางลำตัวจำนวน 4-11 แถว ซึ่งแตกต่างจากปลาใบโพจุด ("D. punctata") ที่มีแถบสีเทาเรียงในลักษณะเดียวกัน ปลาวัยอ่อนจะมีแถบสีดำในบริเวณที่เป็นจุดสีส้ม 
มีความยาวประมาณ 20-25 เซนติเมตร พบใหญ่ที่สุดได้ถึง 40 เซนติเมตร พบอาศัยอยู่บริเวณพื้นท้องน้ำที่เป็นกรวดทรายใกล้แนวปะการังและแหล่งน้ำกร่อย กินสัตว์น้ำที่ไม่มีกระดูกสันหลังขนาดเล็กเป็นอาหาร พบกระจายพันธุ์ตั้งแต่อินเดียจนถึงออสเตรเลียตอนเหนือ ในประเทศไทยพบได้ทั้งฝั่งอ่าวไทยและอันดามัน
จัดเป็นปลาเศรษฐกิจชนิดหนึ่ง
วันอนุรักษ์เสือโลก

วันอนุรักษ์เสือโคร่งแห่งชาติ  หรือ วันอนุรักษ์เสือโลก  เป็นวันระลึกประจำปี เพื่อสร้างความตระหนักในการอนุรักษ์เสือโคร่ง ซึ่งจัดขึ้นในวันที่ 29 กรกฎาคมของทุกปี วันดังกล่าวได้รับการกำหนดขึ้นจากการประชุมว่าด้วยเรื่องเสือโคร่งที่เมืองเซนต์ปีเตอร์สเบิร์ก ใน ค.ศ. 2010 โดยมีเป้าหมายคือส่งเสริมให้ทั้งโลกได้มีการปกป้องแหล่งที่อยู่ตามธรรมชาติ และเพื่อสร้างความตระหนักของประชาชน ตลอดจนการสนับสนุนสำหรับการอนุรักษ์เสือโคร่ง
ปัณณ์พันธุ์พงษ์ ปิ่นกอง

ปัณณ์พันธุ์พงษ์ ปิ่นกอง หรือชื่อเดิม พลวัฒน์ ปิ่นกอง เกิดเมื่อวันที่ 26 มีนาคม พ.ศ. 2530 เป็นนักฟุตบอลชาวไทย เล่นในตำแหน่งกองหลัง
ประวัติ.
ปัณณ์พันธุ์พงษ์ เกิดเมื่อวันที่ 27 มีนาคม พ.ศ. 2530 ที่จังหวัดพิษณุโลก จบการศึกษาระดับอุดมศึกษาที่มหาวิทยาลัยกรุงเทพ
ประวัติการค้าแข้ง
นางตรีชฎา

นางตรีชฎา เป็นตัวละครในวรรณคดีเรื่อง รามเกียรติ์ เป็นมารดาของนางเบญกาย และ เป็นภรรยาของพิเภก เมื่อพิเภกถูกทศกัณฐ์ขับออกจากเมือง นางตรีชฎาและนางเบญกายก็ถูกถอดยศ ไปเป็นข้ารับใช้ของนางสีดา
ลักษณะของนางตรีชฎา กายและสีหน้าเป็นสีขาวนวล มี 1 พักตร์ 2 กร ทรงรัดเกล้ายอด
ปลาหมอแคระคาเคทอยเดส

ปลาหมอแคระคาเคทอยเดส หรือ ปลาหมอแคระคาเคทอย (ชื่อวิทยาศาสตร์: "Apistogramma cacatuoides") เป็นปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)
จัดเป็นปลาหมอแคระชนิดหนึ่ง ในสกุลอพิสโตแกรมมา มีลักษณะเหมือนกับปลาชนิดอื่นในสกุลเดียวกันนี้ทั่วไป แต่มีลักษณะเด่น คือ มีครีบกระโดงหลังที่ตั้งชูงอนเหมือนนกกระตั้ว อันเป็นที่มาของชื่อสามัญในภาษาอังกฤษ และมีสีลำตัวและครีบต่าง ๆ เป็นโทนเข้ม เช่น สีส้มหรือสีแดง โดยมีลวดลายบนครีบต่าง ๆ สดเข้มตลอดเวลาไม่ว่าปลาจะอยู่ในอารมณ์หรือสภาพแวดล้อมใด
มีขนาดโตเต็มที่ประมาณ 5 เซนติเมตร พบกระจายพันธุ์ในทวีปอเมริกาใต้ ในสาขาของแม่น้ำอเมซอน ที่มีกระแสน้ำไหลเอื่อย ๆ มีใบไม้หล่นร่วงมาพื้นท้องน้ำ โดยปลาจะใช้เป็นที่หลบซ่อน โดยน้ำจะมีค่าความเป็นกรดเป็นด่างต่ำ (ต่ำกว่า 6.5 pH) กินอาหารจำพวก สัตว์น้ำขนาดเล็กต่าง ๆ 
เป็นปลาที่นิยมอย่างมากในการเลี้ยงเป็นปลาสวยงาม โดยเฉพาะในตู้ไม้น้ำ โดยถือเป็นชนิดที่นิยมเป็นอันดับต้น ๆ ของสกุลนี้ เนื่องจากคุณสมบัติที่ว่า จะมีสีสันสดสวยตลอดรวมทั้งครีบหลังที่ตั้งสูง และนิยมที่จะเพาะขยายพันธุ์กันในตู้เลี้ยง โดยปลาตัวเมียจะวางไข่ไว้กับซอกหลีบหรือเพดานของวัสดุต่าง ๆ ใต้น้ำ และเป็นฝ่ายดูแลลูก
วงศ์ย่อยปลาหมอเอิร์ธอีเตอร์

วงศ์ย่อยปลาหมอเอิร์ธอีเตอร์  เป็นวงศ์ย่อยของวงศ์ปลาหมอสี (Cichilidae) ในอันดับปลากะพง (Perciformes) ใช้ชื่อวิทยาศาสตร์ว่า Geophaginae
ปลาที่อยู่ในวงศ์ย่อยนี้ มีลักษณะโดยรวม คือ เป็นปลาที่กระจายพันธุ์ในทวีปอเมริกาใต้ มีส่วนหัวและปากที่โค้งงอลงด้านล่าง เพื่อใช้ปากสำหรับคุ้ยเขี่ยหาอาหารตามพื้นท้องน้ำ และรวมถึงปลาหมอแคระในหลายสกุลด้วย
การจำแนก.
สกุล
เอมิลี ลิตเติล

เอมิลี ลิตเติล (29 มีนาคม ค.ศ. 1994 —) เป็นนักกีฬายิมนาสติกสากล เธอได้รับรางวัลเหรียญทองในการแข่งขันกีฬาเครือจักรภพ 2010 ในรายการยิมนาสติกสากลประเภททีมหญิง และเธอได้รับเลือกให้เป็นตัวแทนจากประเทศออสเตรเลียเข้าร่วมการแข่งขันโอลิมปิกฤดูร้อน 2012
ชีวิตส่วนตัว.
ลิตเติลมีชื่อเล่นคือ เอ็ม เธอเกิดเมื่อวันที่ 29 มีนาคม ค.ศ. 1994 ในเมืองเพิร์ท รัฐเวสเทิร์นออสเตรเลีย และยังคงอาศัยอยู่ที่นั่น เธอได้เข้าเรียนที่ซิตี้บีชไพรมารีสคูล หลังจากนั้นเธอได้ศึกษาต่อในระดับมัธยมที่เชิร์ชแลนด์ เธอมีส่วนสูงที่ 152 เซนติเมตร (60 นิ้ว) และมีน้ำหนักที่ 52 กิโลกรัม (110 ปอนด์)
ยิมนาสติกสากล.
ลิตเติลเป็นนักกีฬายิมนาสติกสากลชาวออสเตรเลีย ผู้ซึ่งได้รับทุนการศึกษาจากสถาบันการกีฬาแห่งออสเตรเลียตะวันตก และสถาบันการกีฬาแห่งออสเตรเลีย จากที่เมืองเพิร์ท เธอได้รับการฝึกฝนจากโค้ช มาร์ทีน จอร์จ และ นิโคไล แลปไชน์ ตั้งแต่ ค.ศ. 2003 
ลิตเติลได้เป็นสมาชิกทีมชาติออสเตรเลียรุ่นใหญ่เป็นระยะเวลาสี่ปี ในฐานะของการเป็นสมาชิกทีมรุ่นใหญ่ที่เข้าร่วมการแข่งขันโอลิมปิก 2012 เธอได้รับการฝึกฝนจากโค้ช เพ็กกี้ ลิดดิค เธอมักจะเป็นตัวนำนักกีฬายิมนาสติก ซึ่งเธอได้รับเหรียญทองจากการแข่งขันกีฬาเครือจักรภพ 2010 ในประเภททีม และเหรียญเงินในประเภทบุคคลจากการแข่งขัน ส่วนการแข่งขันชิงแชมป์โลก ค.ศ. 2010 และ 2011 เธอได้เป็นสมาชิกของทีมออสเตรเลีย ที่ซึ่งได้อันดับหกจากการแข่งขันดังกล่าว
ในการแข่งขันออสเตรเลียยิมนาสติกแชมเปี้ยนชิป 2012 ที่ซิดนีย์ ลิตเติลได้อันดับสองของการแข่งขัน เธอได้รับสองเหรียญเงินจากการแข่งประเภทฟลอร์และม้าขวางในการแข่งขันดังกล่าว เธอได้นำเสนอท่วงท่าใหม่ที่เธอได้ฝึกซ้อมมา โดยรายการดังกล่าวเป็นส่วนหนึ่งของการคัดเลือกทีมชาติออสเตรเลียชุดโอลิมปิก ในช่วงกลางเดือนมิถุนายน ค.ศ. 2012 ลิตเติลเป็นหนึ่งในสิบสองนักยิมนาสติกชาวออสเตรเลียที่ชิงชัยการเข้าสู่จุดสุดท้าย ณ สถานฝึกซ้อมโอลิมปิกให้กับทีมชาติที่สถาบันการกีฬาแห่งออสเตรเลีย ในช่วงกลางเดือนมิถุนายน ค.ศ. 2012 เธอได้เป็นหนึ่งในสามนักยิมนาสติกหญิงที่ได้รับการยืนยันเข้าร่วมการแข่งขันร่วมกับ ลอเรน มิทเชลล์ และ แอชลีจ์ เบรนแนน
ลิตเติลเป็นตัวแทนประเทศออสเตรเลียเข้าสู่การแข่งขันโอลิมปิกฤดูร้อน 2012 ในการแข่งขันยิมนาสติกสากลหญิง เมื่อเธอมีอายุสิบแปดปี ซึ่งเธอได้รับเลือกให้เข้าแข่งขันในรายการประเภททีม ที่ซึ่งจะเป็นการเปิดตัวของเธอ จากการฝึกซ้อมในการแข่งขันโอลิมปิก เธอได้เรียนรู้ถึงการรับมือกับการถ่ายภาพแบบมีแฟลช เนื่องด้วยจะมีการใช้แฟลชในการแข่งจริง ตลอดจนการเผชิญกับเสียงรบกวนต่างๆ
สโมสรกีฬาอัชชุรเฏาะฮ์ (ประเทศซีเรีย)

สโมสรกีฬาอัชชุรเฏาะฮ์  เป็นสโมสรฟุตบอลแห่งหนึ่งที่ตั้งอยู่ในกรุงดามัสกัส ประเทศซีเรีย ปัจจุบันเล่นอยู่ในซีเรียพรีเมียร์ลีก มีสนามเหย้าคือสนามกีฬาติชรีน มีความจุ 12,000 คน
ผู้เล่นชุดปัจจุบัน.
<templatestyles src="Template:Football squad player/styles.css" />
สนามทุ่งบูรพา

สนามกีฬากลางจังหวัดอุบลราชธานี (ทุ่งบูรพา) เป็นสนามฟุตบอลใน จังหวัดอุบลราชธานี ประเทศไทย สนามกีฬาแห่งนี้รองรับความจุที่ 10,000 คน เดิมเป็นสนามเหย้าของทีม สโมสรฟุตบอลอุบล ไทเกอร์ แต่เมื่อได้เริ่มเปิดฤดูกาลไทยพรีเมียร์ลีกฤดูกาล 2555 ทีมศรีสะเกษ เมืองไทย เอฟซี เดิม โดยมีนายสมบัติ เกียรติสุรนนท์เป็นประธานสโมสร ได้ทำการย้ายสโมสรมาอยู่ที่จังหวัดอุบลราชธานีและเปลี่ยนชื่อทีมเป็นอีสาน ยูไนเต็ด และได้ทำการปรับปรุงสนามเช่น อัฒจรรย์ , ไฟสนาม , ห้องวีไอพี และได้เปิดสนามในนัดแรกคือ อีสาน ยูไนเต็ด พบ โอสถสภา เอ็ม-150 สระบุรี เอฟซี ผล อีสาน ยูไนเต็ด ชนะในสกอร์ 2-1
รัฐบาลโชกุนคามากูระ

รัฐบาลโชกุนคามากูระ  เป็นระบอบการปกครองโดยทหารในญี่ปุ่น อันมีประมุขของรัฐบาลคือโชกุน ตั้งแต่ ค.ศ. 1185 (หรือ 1192 อย่างเป็นทางการ) ถึง ค.ศ. 1333 ซึ่งมีเมืองหลวงอยู่ที่คามากูระ
ชื่อยุคคามากูระนั้นมาจากเมืองหลวงของรัฐบาลโชกุน ซึ่งตั้งแต่ ค.ศ. 1203 เป็นต้นไป ตระกูลโฮโจ ครอบครัวของภริยาปฐมโชกุนโยะริโตะโมะ ก็เข้ากุมอำนาจทั้งหมด ในตำแหน่งที่เรียกว่า "ชิกเก็ง" (ผู้สำเร็จราชการแทนโชกุน) โดยใน 135 ปีของยุคนี้มีโชกุนทั้งหมด 9 คนพร้อมด้วย 16 ผู้สำเร็จราชการ
ประวัติศาสตร์.
สถาปนารัฐบาล.
ก่อนการสถาปนารัฐบาลโชกุนคามากูระ อำนาจทั้งปวงจะรวมอยู่ที่ราชสำนักขององค์จักรพรรดิเป็นหลัก บุคคลต่าง ๆ ที่ได้รับการแต่งตั้งจะเป็นขุนนางและพรรคพวกที่มีความสัมพันธ์กับราชสำนัก และกิจการทหารก็อยู่ภายใต้การอุปถัมภ์ของรัฐบาลพลเรือน อย่างไรก็ตามหลังจากที่มีชัยชนะเหนือตระกูลไทระ ในศึกเก็งเปะอิ มินะโมะโตะ โนะ โยะริโตะโมะ ก็ได้เข้ายึดอำนาจจากชนชั้นสูงในปี ค.ศ. 1185 และได้สถาปนาตนเองขึ้นเป็นโชกุนใน ค.ศ. 1192 พร้อมกับประกาศสถาปนารัฐบาลโชกุนขึ้นปกครองญี่ปุ่น
การเถลิงอำนาจของตระกูลโฮโจ.
ภายหลังการอสัญกรรมของโชกุนโยะริโตะโมะ โฮโจ โทะกิมะซะ ประมุขแห่งตระกูลโฮโจ (ตระกูลของภริยาโชกุน), โฮโจ มะซะโกะ และเหล่าบริวารในอดีตของโยะริโตะโมะ ได้อ้างอำนาจการบริหารราชการแผ่นดินในนามของ "ผู้สำเร็จราชการแทนโชกุน" (ชิกเก็ง) จากโชกุน มิตะโมะโตะ โนะ โยะริอิเอะ บุตรชายคนโตของโชกุนโยะริโตะโมะคนในตระกูลโฮโจก็ดำรงตำแหน่งชิกเก็งนี้แบบสืบสายเลือดต่อมาซึ่งเป็นกลุ่มคนที่ถือครองอำนาจอย่างแท้จริงโชกุนเพียงแต่ให้คำปรึกษาในบางครั้งคราวและเป็นประมุขของรัฐบาลเท่านั้น
การรุกรานจากมองโกล.
จักรวรรดิมองโกล ภายใต้การนำของกุบไล ข่าน ซึ่งกำลังแผ่ขยายอาณาเขตไปอย่างกว้างขวางยากที่ชาติไดในขณะนั้นจะต้านทานได้ ต้องการมีอำนาจเหนือญี่ปุ่น จึงส่งคณะทูตมาถึงสองครั้งเพื่อต้องการให้ญี่ปุ่นแสดงความจงรักภักดีต่อจักรพรรดิมองโกล แต่ก็ได้รับการปฏิเสธจากโทะกิมะซะ ทำให้มองโกลตัดสินใจบุกญี่ปุ่นสองครั้งในปี ค.ศ. 1274 และ 1281 ซึ่งมองโกลพ่ายแพ้ทั้งสองครั้งจากการที่ประสบกับพายุไต้ฝุ่น จากการที่มองโกลสูญเสียไพร่พลและทรัพยากรไปอย่างมหาศาลในศึกครานี้ สร้างความไม่พอใจให้กับกับประชาชน กองทัพและราชสำนักหยวน เป็นผลให้จักรวรรดิมองโกลเริ่มเสื่อมถอยจนล่มสลายในปี ค.ศ. 1368
ปลาหมอแคระไตรฟาสเซียตา

ปลาหมอแคระไตรฟาสเซียตา (ชื่อวิทยาศาสตร์: "Apistogramma trifasciata") ปลาน้ำจืดชนิดหนึ่ง จัดเป็นปลาหมอแคระ ในวงศ์ปลาหมอสี (Cichlidae)
มีลักษณะคล้ายกับปลาหมอสีในสกุลอพิสโตแกรมมาชนิดอื่น ๆ ทั่วไป แต่มีลักษณะที่แตกต่างออกไป คือ มีครีบกระโดงหลังที่สูง มีอุปนิสัยที่ชอบกางครีบต่าง ๆ อวดใส่หรือข่มขู่กัน มีสีสันลำตัวทั่วไปเป็นสีฟ้าแวววาว และเห็นเส้นแถบดำกลางลำตัวชัดเจน 3 แถบ
ตัวผู้ขนาดโตเต็มที่ 6 เซนติเมตร ตัวเมียประมาณ 4.5 เซนติเมตร พบกระจายพันธุ์ในแหล่งน้ำเล็ก ๆ ที่เป็นสาขาของแม่น้ำอเมซอน บริเวณประเทศปารากวัย, บราซิล, อาร์เจนตินา และตอนกลางของแม่น้ำปารานา โดยหลบซ่อนตัวอยู่ใต้ใบไม้
จัดเป็นปลาหมอแคระชนิดหนึ่ง ที่นิยมเลี้ยงเป็นปลาสวยงามในอันดับต้น ๆ ของสกุลนี้ และถือว่าเป็นปลาชนิดที่ปรับตัวได้ดีในที่เลี้ยงได้ดีกว่าปลาชนิดอื่นในสกุลเดียวกัน และสามารถเพาะขยายพันธุ์ได้ในตู้เลี้ยงอย่างไม่ยากนัก
มาร์เติน สเตเกอเลินบืร์ค

มาร์เติน สเตเกอเลินบืร์ค  เกิดเมื่อวันที่ 22 กันยายน ค.ศ. 1982 เป็นนักฟุตบอลชาวดัตช์ ปัจจุบันเล่นให้กับอายักซ์ในตำแหน่งผู้รักษาประตู
สเตเกอเลินบืร์คเริ่มต้นอาชีพฟุตบอลกับสโมสรเยาวชนอายักซ์ โดยเขาได้ย้ายมาอยู่กับโรมา, ฟูลัม, มอนาโก เซาแทมป์ตัน และ เอฟเวอร์ตัน ตามลำดับ
สเตเกอเลินบืร์คลงเล่นในนามทีมชาติให้กับเนเธอร์แลนด์ครั้งแรกในปี ค.ศ. 2004 โดยลงเล่นทั้งหมด 54 นัด ก่อนหน้านั้นเขาคือตัวสำรองของแอ็ดวิน ฟัน เดอร์ซาร์ ในทัวร์นาเมนต์ ฟุตบอลโลก 2006 และยูโร 2008 หลังจากนั้นเป็นต้นมาเขาได้รับเลือกให้เป็นตัวเลือกที่หนึ่งในทัวร์นาเมนต์ ฟุตบอลโลก 2010 และยูโร 2012
ภาษาพะล่าน

ภาษาพะล่าน (Falam language) มีผู้พูดทั้งหมด 121,000 คน พบในพม่า 100,000 คน (พ.ศ. 2534) ในอำเภอพะล่าน รัฐชีน พบในอินเดีย 21,000 คน (พ.ศ. 2550) ในรัฐอัสสัม รัฐตรีปุระ รัฐมิโซรัม รัฐเบงกอลตะวันตก พบผู้พูดในบังกลาเทศจำนวนหนึ่ง จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ในอินเดียเขียนด้วยอักษรละติน เรียงประโยคแบบประธาน-กรรม-กริยา
ภาษาคูมี

ภาษาคูมี (Khumi language) มีผู้พูดทั้งหมด 62,090 คน พบในพม่า 60,000 คน (พ.ศ. 2549) ในรัฐยะไข่ พบในบังกลาเทศ 2,090 คน ในตำบลบันดาร์บัน และมีในรัฐอัสสัม ประเทศอินเดียจำนวนหนึ่ง จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในพม่าจะพูดภาษาพม่าได้ด้วย เขียนด้วยอักษรละตินในอินเดีย เรียงประโยคแบบประธาน-กรรม-กริยา คำขยายมาก่อนคำนาม
สภาผู้แทนราษฎรไทย ชุดที่ 11

สมาชิกสภาผู้แทนราษฎรไทย ชุดที่ 11 (26 มกราคม พ.ศ. 2518 – 12 มกราคม พ.ศ. 2519) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 269 คน โดยมาจากการเลือกตั้งแบบทางตรง แบบผสม ระหว่างเขตกับแบ่งเขต จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ถือเกณฑ์ราษฎร 150,000 คน ต่อผู้แทนราษฎรหนึ่งคน
สภาชุดนี้สิ้นสุดสมาชิกภาพลง เนื่องจากพระราชกฤษฎีกายุบสภาผู้แทนราษฎร เมื่อวันที่ 12 มกราคม พ.ศ. 2519 โดยมีสาเหตุมาจากพรรคการเมืองร่วมรัฐบาลขาดเอกภาพ ทำให้เกิดปัญหาและอุปสรรค ในการบริหารราชการแผ่นดิน
รายนามสมาชิกสภาผู้แทนราษฎร.
มีรายนามดังนี้
ผู้ดำรงตำแหน่ง.
ประธานสภาผู้แทนราษฎร ประสิทธิ์ กาญจนวัฒน์ (พรรคสังคมชาตินิยม)
รองประธานสภาผู้แทนราษฎร ประมวล กุลมาตย์ (พรรคธรรมสังคม)
ประธานกรรมาธิการการเกษตรและสหกรณ์ ส่งสุข ภัคเกษม (พรรคประชาธิปัตย์)
ประธานกรรมาธิการคมนาคม จรูญ วัฒนากร (พรรคธรรมสังคม)
ประธานกรรมาธิการการต่างประเทศ ยวด เลิศฤทธิ์ (พรรคประชาธิปัตย์)
ประธานกรรมาธิการการทหาร สถาปน์ ศิริขันธ์ (พรรคธรรมสังคม)
ประธานกรรมาธิการการปกครอง มานิต อุทธิเสน (พรรคแผ่นดินไทย)
ประธานกรรมาธิการการวัฒนธรรมและสังคม เปลื้อง ณ นคร (พรรคประชาธิปัตย์)
ประธานกรรมาธิการการศึกษา ปรีชา เพ็ชรสิงห์ (พรรคธรรมสังคม)
ประธานกรรมาธิการการเศรษฐกิจ สุจินต์ เชาว์วิศิษฐ (พรรคธรรมสังคม)
ประธานกรรมาธิการการสาธารณสุข ปรีชา มุสิกุล (พรรคประชาธิปัตย์)
ประธานกรรมาธิการตรวจรายงานการประชุม พลเรือตรี หลวงชลธารพฤฒิไกร (พรรคประชาธิปัตย์)
ประธานกรรมาธิการพิจารณาเปิดเผยรายงานการประชุมลับ สอาด ปิยวรรณ (พรรคแรงงาน)
ภาษาทาโด

ภาษาทาโด (อักษรโรมัน: Thadou, Thado, Thaadou, Thado-Pao, Thadou-Kuki) เป็นภาษากลุ่มกูกี-ชีน-มีโซเหนือที่พูดกันในภาคตะวันออกเฉียงเหนือของประเทศอินเดีย (โดยเฉพาะในรัฐมณีปุระและรัฐอัสสัม) ผู้พูดภาษานี้คือเผ่าทาโด ภาษานี้มีภาษาถิ่นอยู่จำนวนหนึ่ง เช่น Hangshing, Khongsai, Kipgen, Saimar, Langiung, Sairang, Thangngeo, Haokip, Sitlhou, Singson (Shingsol) เป็นต้น หนังสือพิมพ์อินเดียที่ตีพิมพ์ใน ค.ศ. 2012 รายงานว่ามีผู้พูดภาษาถิ่น Saimar เพียงสี่คนในหมู่บ้านหนึ่งของรัฐตริปุระ วิธภาษาทาโดในรัฐมณีปุระและวิธภาษากูกี-ชีน-มีโซอื่น ๆ ในพื้นที่ (เช่น ไปเต, ฮมาร์, Vaiphei, Simte, Kom, Gangte เป็นต้น) มีความเข้าใจซึ่งกันและกันบางส่วน
สวนนงนุช

สวนนงนุชพัทยา ตั้งอยู่ในหมู่ที่ 7 ตำบลนาจอมเทียน อำเภอสัตหีบ จังหวัดชลบุรี ก่อตั้งโดยนงนุช ตันสัจจา เปิดอย่างเป็นทางการในเมื่อ พ.ศ. 2523 พร้อมจัดให้มีการแสดงศิลปวัฒนธรรมไทยร่วมสมัยและการแสดงช้างแสนรู้ภายในโรงละคร กระทั่ง 3 ปีต่อมาคุณนงนุชได้มอบให้ทายาทคนที่ 2 คือคุณกัมพล ตันสัจจา เข้ามาพัฒนา บริหารจัดการจนกลายเป็นสถานที่ท่องเที่ยวที่มีชื่อเสียง
ภายในพื้นที่สวนนงนุช เนื้อที่ประมาณ 1,700 ไร่ เก็บรวบรวมพันธุ์ไม้ในเขตร้อนมากกว่า 18,000 ชนิด และมีสวนไม้ดอกไม้ประดับนานาชนิด เช่น กล้วยไม้ เฟิร์น สับปะรดสี สวนไม้พุ่ม ไม้ดัด สวนหิน สวนฝรั่งเศสกระบองเพชร ปาล์มจากทั่วทุกมุมโลก และต้นไม้ยักษ์ รวมทั้งสวนสัตว์ สวนผีเสื้อ ไดโนเสาร์ ในปัจจุบันสวนนงนุชมี 2 สาขา ได้แก่ สวนนงนุชพัทยาและสวนนงนุชปราจีนบุรี
นอกจากพื้นที่สวนพฤกษศาสตร์ ยังมีส่วนของโรงแรมนงนุชรีสอร์ท โรงละครสกาลา ซึ่งตั้งชื่อตามโรงภาพยนตร์สกาลา กิจการของพิสิฐ สามีของนงนุช และศูนย์ประชุมและแสดงสินค้า ซึ่งเคยเป็นสถานที่จัดการประกวดรอบชุดประจำชาติ นางงามจักรวาล 2018 รวมถึงเป็นสถานที่จัดประกวดหลักของ มิสยูนิเวิร์สไทยแลนด์ 2564
ซน ย็อน-แจ

ซน ย็อน-แจ (อักษรโรมัน: Son Yeon-Jae; เกิด 28 พฤษภาคม 2537 โซล) เป็นนักยิมนาสติกลีลาชาวเกาหลีใต้ เป็นสมาชิกทีมยิมนาสติกแห่งชาติเกาหลีใต้ซึ่งมีที่ทำการอยู่ ณ เขตโนว็อน โซล
ซน ย็อน-แจเป็นนักกีฬาคนแรกของเกาหลีที่ได้รับเหรียญทองในการแข่งขันเอเชี่ยนเกมส์ครั้งที่ 17 ณ เมืองอินชอน ประเทศเกาหลีใต้และเคยได้รับเหรียญทองแดงในเอเชียนเกมส์ 2010 และเป็นนักยิมนาสติกลีลาคนแรกของประเทศเกาหลีใต้ที่ได้รับเหรียญรางวัลในการแข่งขันชิงแชมป์โลก ณ เมืองอิซเมียร์ ประเทศตุรกี(เหรียญทองแดงประเภทห่วง) และการแข่งขันเวิลด์คัพ ไฟนอล ในปี พ.ศ. 2556 (เหรียญเงินประเภทห่วงและเหรียญทองแดงประเภทริบบิ้น) และในปี พ.ศ. 2557(เหรียญทองแดงประเภทห่วง)นอกจากนี้ เป็นชาวเกาหลีคนแรกที่ได้เหรียญทองแดง ในการแข่งขันกีฬาชุดกร็องพรีที่กรุงมอสโกว ประเทศรัสเซีย เมื่อเดือนกุมภาพันธ์ 2555
ปัจจุบัน ซน ย็อน-แจมีตัวแทนคือ ไอบีสปอตส์ (IB Sports) และฝึกซ้อมอยู่ในประเทศรัสเซีย
ชิโดะ

ชิโดะ 
เป็นวงดนตรีแนวร็อควิชวลเคของญี่ปุ่น ก่อตั้งในปีค.ศ. 2003โดยมาโอะ(ร้องนำ)และอะกิ(เบส)
และในปีค.ศ. 2008ได้ออกซิงเกิลเมเจอร์เดบิวช์ "โมโนคุโระ โนะ คิสสึ" (モノクロのキス) กับค่าย Ki/oon Music
ประวัติ.
ชิโดะก่อตั้งในปีค.ศ. 2003โดยมาโอะ (สมาชิกเก่าวงShula) และอากิ (สมาชิกเก่าวงRam Rem) จากนั้นไม่นานชินจิและยูยะก็เข้าร่วมวง ทั้งสี่คนได้ออก Demo ซีดีแผ่นแรกที่มีชื่อว่า
"(吉開学 17歳 (無職)"แปลเป็นภาษาไทยว่า "โยะชิไก มานาบุ อายุ17(ไม่มีอาชีพ)" ในเดือนสิงหาคม และ จากนั้นต่อมาไม่นาน พวกเขาก็ได้เซ็นสัญญากับค่าย Danger Crue Records
ปีค.ศ. 2006เรียกได้ว่าเป็นปีของชิโดะเลยทีเดียว เพราะซิงเกิลที่ออกในหน้าร้อนที่มีชื่อว่า "Chapter 1" ของพวกเขาได้ไต่ทะลุท๊อปเท็นของโอริกอนชาร์ต และชิโดะก็ได้จัดแสดงไลฟ์วันแมนที่นิปปอน บุโดกันฮอลล์ด้วย ในปีเดียวกันนั้น พวกเขาก็ได้ปล่อบอัลบั้มเต็มอัลบั้มที่สามปิดท้ายปีด้วยอัลบั้มที่มีชื่อว่า "play" และในปีต่อมาซิงเกิล"蜜指"(มิสึยูบิ)ก็เป็นเพลงที่ได้ไต่ขึ้นในท๊อปไฟท์โอริกอนชาร์ตเป็นครั้งแรก
ในปีค.ศ. 2008 ชิโดะได้ประกาศออกซิงเกิลเมเจอร์เดบิวช์กับค่าย Sony Records ด้วยซิงเกิล "モノクロのキス"(โมโนะคุโระ โนะ คิสสึ) โดยซิงเกิลนี้ก็ได้ใช้เป็นเพลงเปิดของการ์ตูนอะนิเมะเรื่อง "Kuroshitsuji" ด้วย ซึ่งในเดือนพฤศจิกายนปีเดียวกันบัตรคอนเสิร์ตเปิดตัวเมเจอร์เดบิวช์ของพวกเขาก็ขายหมดเกลี้ยงภายในเวลาสองนาทีด้วย
ในปีค.ศ. 2009,ซิงเกิลที่มีชื่อว่า"2℃目の彼女"(นิโดะเมะ โนะ คาโนะโจ)ก็ได้เผยแพร่ในเดือนมกราคม ต่อมาอีกสามเดือนซิงเกิลที่มีชื่อว่า "嘘" (อุโซ)ก็ได้ใช้เป็นเพลงประกอบการ์ตูนอะนิเมะ"Fullmetal Alchemist"ซึ่งดูเหมือนว่าหลังจากที่ออกซิงเกิลนี้ออกมาอะนิเมะเรื่องนี้ก็กลายเป็นที่นิยมไปด้วย ในปีเดียวกันชิโดะก็ได้ออกเมเจอร์อัลบั้มแรกที่มีชื่อว่า"Hikari"ในเดือนกรกฎาคมและได้ออกซิงเกิล "One Way" ในเดือนพฤศจิกายนซึ่งซิงเกิลนี้ก็ได้ขึ้นอันดับสามโอริกอนชาร์ต
เดือนกุมภาพันธ์ ปีค.ศ. 2010,ชิโดะได้รับรางวัลกลุ่มศิลปินที่มีความนิยมที่สุดในงาน "Billboard Japan Music Awards 2010" และได้มีส่วนรวมทำเพลงคัฟเวอร์ร่วมกับศิลปินวง"黒夢"(คุโรยูเมะ)ในอัลบั้ม"Kuroyume's tribute album"ซึ่งเพลงที่ชิโดะคัฟเวอร์คือ "優しい悲劇" (ยาซาชี่ ฮิเกกิ)ซึ่งเป็นเพลงของวง "คุโระยูเมะ" ที่ออกในปีค.ศ. 1995
ในปีค.ศ. 2012ซิงเกิลล่าสุดของชิโดะ"S"ก็ได้ใช้เป็นเพลงประกอบภาพยนตร์เรื่อง"Sadako 3D"ของญี่ปุ่นอีกด้วย
เพลงประกอบอะนิเมะ
1.Monochrome no Kiss ประกอบเรื่อง คนลึกไขปริศนาลับ เพลงเปิดที่ 1
2.Uso ประกอบเรื่อง เพลงปิดที่ 1
3.Rain ประกอบเรื่อง เพลงเปิดที่ 5
4.Ranbu no Melody ประกอบเรื่อง เทพมรณะ เพลงเปิดที่ 13
5.Enamel ประกอบเรื่อง คนลึกไขปริศนาลับ เพลงเปิดที่ 3
6.V.I.P. ประกอบเรื่อง เมไจ อาลาดินผจญภัย เพลงเปิดที่ 1
7.Anniversary ประกอบเรื่อง เมไจอาลาดินผจญภัย ภาค2 เพลงเปิดที่ 1
8.Garasu no Hitomi ประกอบเรื่อง คนลึกไขปริศนาลับ ฉบับภาพยนตร์ ภาค Book of Atlantic
สมาชิก.
เกิดวันที่23ตุลาคม ที่จังหวัดฟุกุโอกะ 
เกิดวันที่8กุมภาพันธ์ ที่จังหวัดไซตะมะ 
เกิดวันที่3กุมภาพันธ์ ที่จังหวัดโตเกียว 
เกิดวันที่9ธันวาคม ที่จังหวัดชิบะ
ไช ภัควัน

ไช ภัควัน (11 พฤษภาคม ค.ศ. 1985 –) เป็นเจ้าของเหรียญเอเชียนแชมเปี้ยนชิปสองสมัย และเหรียญทองแดงในการแข่งขันกีฬาเครือจักรภพ 2010 ผู้ซึ่งเป็นตัวแทนจากประเทศอินเดียเข้าสู่การแข่งขันมวยสากลรุ่นไลท์เวท (60 กก.) ในมหกรรมกีฬาโอลิมปิกฤดูร้อน 2012 ซึ่ง ไช ภัควัน ได้พบกับคู่ชก เอนรีเก เออร์ริซอฟ ในการแข่งขันกีฬามวยสากลสมัครเล่นในโอลิมปิกฤดูร้อน 2012 รุ่นไลท์เวท ที่ซึ่งเขาเป็นฝ่ายชนะด้วยคะแนน 18–8 ในวันที่ 2 สิงหาคม พ.ศ. 2555 เขาแพ้กานี ไซลาวอฟ จากคาซัคสถาน ตกรอบไป
ไช ภัควัน ผ่านการคัดเลือกสู่การแข่งขันลอนดอนเกมส์ โดยสามารถเข้าถึงรอบรองชนะเลิศในการแข่งขันมวยสากลสมัครเล่นชิงแชมป์โลก 2011 ในบากู ใน ค.ศ. 2011 เขาได้ปรากฏตัวในรายการเรียลลิตี้เกมโชว์ ที่จัดขึ้นโดยศาห์รุข ข่าน ของรายการ "" และเป็นหนึ่งในผู้เข้ารอบสุดท้าย
ธีรวัฒน์ หอมกลิ่น

สิบเอก ธีรวัฒน์ หอมกลิ่น นนส.ทบ.รุ่นที่ 10 ปี 49 ร้อยฉลาม ชื่อเล่น ต้น เกิดวันที่ 13 ตุลาคม พ.ศ. 2530 ที่กรุงเทพมหานคร เป็นนักกีฬายูโดชาวไทย ที่ได้รับเลือกเข้าร่วมแข่งขันกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ซึ่งเขาเคยได้รับรางวัลเหรียญเงินจากการแข่งขันซีเกมส์ 2011 รุ่น 90-100 กก. ปัจจุบันกำลังศึกษาที่สถาบันการพลศึกษา วิทยาเขต จังหวัดสุพรรณบุรี และรับราชการทหารบก สังกัดกองพันทหารช่างที่ 15 จังหวัดปัตตานี ทั้งนี้ เขาได้เข้าร่วมการแข่งขันยูโดชิงแชมป์โลกที่ประเทศฝรั่งเศส เมื่อ พ.ศ. 2555 ส่งผลให้เขาอยู่ในอันดับที่ 16 และทางคณะกรรมการสหพันธ์ยูโดนานาชาติได้ประกาศมอบไวลด์การ์ดแก่เขาในเวลาต่อมา
โอลิมปิกฤดูร้อน 2012.
ธีรวัฒน์ หอมกลิ่น ได้มีโอกาสทำการฝึกฝนกับคู่ซ้อมอย่าง นิค โคโคเทย์โล ซึ่งเป็นนักยูโดชาวอังกฤษ ผู้เป็นอดีตนักกีฬาโอลิมปิกและเป็นแชมป์ในการแข่งขันหลายรายการ รวมถึงได้รับการฝึกสอนจากปรมาจารย์อย่าง สตีฟ พูลเลน เจ้าของสายแดงขาวซึ่งเป็นระดับที่สูงกว่าสายดำมาให้คำแนะนำ โดยธีรวัฒน์ได้เปิดเผยว่าตนรู้สึกเสียดายที่มีเวลาซ้อมกับพวกเขาค่อนข้างน้อย โดยเชื่อว่าหากได้รับการฝึกซ้อมมากกว่านี้จะทำให้ตนแข็งแกร่งมากขึ้น ก่อนที่ธีรวัฒน์จะทำการแข่งขันในกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ในวันที่ 2 สิงหาคม พ.ศ. 2555 โดยพบกับ ไนดาน ตูฟชินบายา จากประเทศมองโกเลีย ผู้เป็นเจ้าของเหรียญทองโอลิมปิกฤดูร้อน 2008 ซึ่งธีรวัฒน์เป็นฝ่ายแพ้ในรอบแรก
เตโอฟิโล เอสติเบนซอน

เตโอฟิโล เอสติเบนซอน เลาเรนส์  นักมวยสากลสมัครเล่นชาวคิวบา เกิดเมื่อ 29 มีนาคม พ.ศ. 2495 เป็นนักมวยสากลสมัครเล่นที่คว้าเหรียญทองรุ่นเฮฟวีเวตในกีฬาโอลิมปิกถึงสามสมัยซ้อน คือใน พ.ศ. 2515 ที่มิวนิก ประเทศเยอรมัน พ.ศ. 2519 ที่มอนทรีออล ประเทศแคนาดา และ พ.ศ. 2523 ที่มอสโก สหภาพโซเวียต และพลาดโอกาสคว้าเหรียญทองสมัยที่สี่อย่างน่าเสียดายเมื่อคิวบาคว่ำบาตรการแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐ
เอสติเบนซอนเป็นผู้จงรักภักดีกับระบอบคอมมิวนิสต์และประธานาธิบดีฟิเดล กัสโตรมาก โดยปฏิเสธการชกมวยสากลอาชีพซึ่งเป็นสิ่งผิดกฎหมายในคิวบา เมื่อเขาเลิกชกมวยสากลสมัครเล่นใน พ.ศ. 2529 เขาได้ไปเป็นผู้ฝึกสอนในสหพันธ์มวยคิวบา และสามารถสร้างนักมวยรุ่นน้องคือเฟลิกซ์ ซาบอน ที่ได้เหรียญทองกีฬาโอลิมปิกสามสมัยซ้อนคือ พ.ศ. 2535 ที่บาร์เซโลนา ประเทศสเปน พ.ศ. 2536 ที่แอตแลนตา สหรัฐ และ พ.ศ. 2543 ที่ซิดนีย์ ออสเตรเลีย
เอสติเบนซอนเสียชีวิตด้วยอาการหัวใจวายเมื่อ 11 มิถุนายน พ.ศ. 2555 รวมอายุได้ 60 ปี
เกิ่นเทอ

เกิ่นเทอ  เป็นเมืองใหญ่อันดับสี่ของประเทศเวียดนามและเมืองใหญ่ที่สุดในบริเวณดินดอนสามเหลี่ยมปากแม่น้ำโขง มีชื่อเสียงเรื่องตลาดน้ำ หมู่บ้านทำกระดาษสา และลำคลองท้องถิ่นที่สวยงาม เมืองแห่งนี้มีประชากรประมาณ 1.1 ล้านคนในปี ค.ศ. 2004 ตั้งอยู่ริมฝั่งใต้ของแม่น้ำเหิ่ว ซึ่งเป็นลำน้ำสาขาของแม่น้ำโขง ห่างจากนครโฮจิมินห์ไปทางทิศตะวันตกเฉียงใต้ประมาณ 169 กิโลเมตร ในปี ค.ศ. 2007 สะพานข้ามแม่น้ำขนาดใหญ่แห่งหนึ่งได้ถล่มลงมาระหว่างการก่อสร้าง ทำให้มีผู้เสียชีวิต 50 ราย นับเป็นภัยพิบัติทางวิศวกรรมที่ร้ายแรงที่สุดของประเทศเวียดนาม ในปี ค.ศ. 2011 ได้มีการเปิดใช้ท่าอากาศยานนานาชาติเกิ่นเทอ ชื่อเมืองเกิ่นเทอเป็นรูปย่อของคำว่า "เกิ่มทีซาง"  แปลว่า "แม่น้ำแห่งบทกวี" นอกจากนี้ยังได้รับฉายาว่าเป็น "เมืองหลวงทางตะวันตก"  สภาพภูมิอากาศของเมืองเป็นแบบเขตร้อนและเขตมรสุม มีสองฤดู คือ ฤดูฝนที่เริ่มตั้งแต่เดือนพฤษภาคมถึงพฤศจิกายน และฤดูแล้งที่เริ่มตั้งแต่เดือนธันวาคมถึงเมษายน